qundao/data-zh-poetry huggingface dataset:
金台怀古
作者：何吾驺
朝代：明

千金何足重，爱士难为工。骏骨何足贵，知己不易逢。致贤自隗始，高言豁心胸。果筑黄金台，超然旷古踪。乐毅一朝至，齐城七十空。此事已千年，特达留高风。我来自燕市，怀古心忡忡。何代不招俊，何人不向庸。寻常絷骥骐，瓦缶乱黄钟。叹息时代殊，古人不可同。
钱塘夜雨
作者：何吾驺
朝代：明

古渡空房黄叶遮，夜深思妇咽寒笳。钱塘江上思乡处，又被西风吹雨斜。
铜雀台
作者：何吾驺
朝代：明

生欲吞吴蜀，至死恋铜台。伯气销红粉，陵门长绿苔。凭谁看歌舞，侑食重徘徊。策马漳河上，英雄事已灰。
长卿表弟高凉寄赠閒足二章读竟旁皇不能寐余惄焉以思政为撩閒未足耳漫答一首
作者：何吾驺
朝代：明

感君赠我多，我怀君不少。春深开玉兰，入夏繁红蓼。疏雨杜鹃愁，稀星海棠晓。落霞月难为，开元发深妙。客到阳羡茶，老僧习烹燎。微风恰受航，焚香话幽悄。解带卧雪窝，虚空生窈窕。抱膝起微吟，浮西兔皎皎。时展古人书，怀疑不可考。凡兹忧乐生，相思积秋草。君志崇鼎钟，何能眄海岛。流景谁为陈，馀閒以长抱。读君閒足诗，閒足逾自好。
长安尘
作者：何吾驺
朝代：明

微微不觉入人衣，广陌俄惊面目非。似傍大官骑转合，宁因高纛拂来稀。生憎总自生怜起，欲别还愁欲见微。莫讶纷纷同度劫，临风无恙是恩晖。飞飞何意苦逡巡，君自长衢揽辔频。未为蛾眉宽一顾，偶逢零雨半伤神。周旋每淡思乡梦，荏苒多销报主身。颇怪喧传豪杰手，风前拂尽不繇人。
长安尘·其一
作者：何吾驺
朝代：明

微微不觉入人衣，广陌俄惊面目非。似傍大官骑转合，宁因高纛拂来稀。生憎总自生怜起，欲别还愁欲见微。莫讶纷纷同度劫，临风无恙是恩晖。
长安尘·其二
作者：何吾驺
朝代：明

飞飞何意苦逡巡，君自长衢揽辔频。未为蛾眉宽一顾，偶逢零雨半伤神。周旋每淡思乡梦，荏苒多销报主身。颇怪喧传豪杰手，风前拂尽不繇人。
长安种竹二首
作者：何吾驺
朝代：明

直为公馀梦绿滋，种花何似种修枝。疏篁自许飘尘外，独立全非入俗姿。偶向凤池班玉笋，聊教金殿绘脩眉。夜来风雨推窗急，带雪敲门伴咏诗。长安买竹取途赊，移得琅玕莫问家。小可支撑饶劲草，了无色味度繁花。碧姿不共芙蓉醉，直节难同御柳斜。我自与君成密友，饱餐霜雪阅年华。
长安种竹二首·其一
作者：何吾驺
朝代：明

直为公馀梦绿滋，种花何似种修枝。疏篁自许飘尘外，独立全非入俗姿。偶向凤池班玉笋，聊教金殿绘脩眉。夜来风雨推窗急，带雪敲门伴咏诗。
长安种竹二首·其二
作者：何吾驺
朝代：明

长安买竹取途赊，移得琅玕莫问家。小可支撑饶劲草，了无色味度繁花。碧姿不共芙蓉醉，直节难同御柳斜。我自与君成密友，饱餐霜雪阅年华。
长安竹屿酌诸子四首
作者：何吾驺
朝代：明

菉竹经冬雪未残，春风又觉动琅玕。清明数点疏枝雨，得共淇园旧侣看。故苑新篁万玉林，长安数个也萧森。黄梅昨夜窗前梦，春雨初高碧十寻。寒食春明耐醉眠，未逢凉雨破苍烟。空阶忽接新雷电，不禁长歌大有年。政好花朝先二日，若同竹醉足千秋。飞杯莫作人间问，细雨疏灯到上头。
长安竹屿酌诸子四首·其一
作者：何吾驺
朝代：明

菉竹经冬雪未残，春风又觉动琅玕。清明数点疏枝雨，得共淇园旧侣看。
长安竹屿酌诸子四首·其三
作者：何吾驺
朝代：明

寒食春明耐醉眠，未逢凉雨破苍烟。空阶忽接新雷电，不禁长歌大有年。
长安竹屿酌诸子四首·其二
作者：何吾驺
朝代：明

故苑新篁万玉林，长安数个也萧森。黄梅昨夜窗前梦，春雨初高碧十寻。
长安竹屿酌诸子四首·其四
作者：何吾驺
朝代：明

政好花朝先二日，若同竹醉足千秋。飞杯莫作人间问，细雨疏灯到上头。
闰三月晦日荻港舟中
作者：何吾驺
朝代：明

渺渺长乘一叶船，风生便系荻花边。从多一月还春暮，销得明朝又夏天。作客可堪山夜雨，呼醪拚醉杖头钱。愁心送尽年华去，屈指生平但惘然。
闻源儿小筑成喜寄
作者：何吾驺
朝代：明

闻汝为园小，编篱定几层。白云开瓮牖，明月缀檐灯。径竹疏堪数，池鱼钓未能。时看道心长，一倍到壶冰。
陆亨宇以风鉴自温钱二阁老幕中至
作者：何吾驺
朝代：明

岂有持梁剌齿肥，宰官如现丈人机。但令夜抱九仙骨，肯羡朝披一品衣。面目西来真亦幻，云山南去是耶非。鹓鸾腐鼠都休问，来岁于今归未归。
陈愈章李伯襄从兄襄武过予兄弟村庄二首
作者：何吾驺
朝代：明

九日田居饮，林园爽气生。松风常雨色，溪水自秋声。开识花能笑，鸣知鸟有情。晚陪容唱和，钟磬远来清。诸公行自酌，童子坐持觞。水声惊犬吠，雾气簇花香。青山连暮霭，绿水荡斜阳。何以酬隹咏，蒹葭一夜霜。
陈愈章李伯襄从兄襄武过予兄弟村庄二首·其一
作者：何吾驺
朝代：明

九日田居饮，林园爽气生。松风常雨色，溪水自秋声。开识花能笑，鸣知鸟有情。晚陪容唱和，钟磬远来清。
陈愈章李伯襄从兄襄武过予兄弟村庄二首·其二
作者：何吾驺
朝代：明

诸公行自酌，童子坐持觞。水声惊犬吠，雾气簇花香。青山连暮霭，绿水荡斜阳。何以酬隹咏，蒹葭一夜霜。
陈秋涛宗伯云淙书院杂咏四首 其一 生生池
作者：何吾驺
朝代：明

凿沼通天一，沿崖溯石梁。长年弄清浅，终古源流长。白云开高阁，迥合如混茫。真隐有汤池，裂土此封疆。曷以名生生，主人乐未量。每感无生理，阅此秘密藏。生者有时息，生生亘大荒。
陈秋涛宗伯云淙书院杂咏四首 其三 馀箫阁
作者：何吾驺
朝代：明

达人后万物，妙音取其馀。异心造灵景，架阁临清渠。开窗凉飒飒，万籁相笙竽。孰为黄钟鼓，孰随洞箫嘘。每每闻一声，怨慕动斯须。风雨关长叹，馀情曷告予。为想凤皇至，遐哉追皇虞。
陈秋涛宗伯云淙书院杂咏四首 其二 无畏岩
作者：何吾驺
朝代：明

山不让土壤，乃以成其大。振衣取千仞，斯岩尚无畏。匪彼高入云，四壁绝攀曳。磴道无纤埃，松风清石肺。我想云淙主，孤忠恒自励。岂必绝官阶，师傅难为俪。归对此岩居，独立虚无际。
陈秋涛宗伯云淙书院杂咏四首 其四 邀瀑亭
作者：何吾驺
朝代：明

银汉横天际，飞泉绝壁惊。馀唾群山响，朔雪澹前楹。前乎千古者，若为搆斯亭。主人窅然坐，澄怀冰雪瑩。击节以相邀，四坐荡孤清。先圣取其濯，江汉万古名。吾子以此洗，道心日日生。
陈秋涛宗伯云淙书院杂咏四首 其四 邀瀑亭
作者：何吾驺
朝代：明
体裁：古风

银汉横天际，飞泉绝壁惊。馀唾群山响，朔雪澹前楹。前乎千古者，若为搆斯亭。主人窅然坐，澄怀冰雪莹。击节以相邀，四坐荡孤清。先圣取其濯，江汉万古名。吾子以此洗，道心日日生。
陈秋涛宗伯云淙书院杂咏四首·生生池
作者：何吾驺
朝代：明

凿沼通天一，沿崖溯石梁。长年弄清浅，终古源流长。白云开高阁，迥合如混茫。真隐有汤池，裂土此封疆。曷以名生生，主人乐未量。每感无生理，阅此秘密藏。生者有时息，生生亘大荒。山不让土壤，乃以成其大。振衣取千仞，斯岩尚无畏。匪彼高入云，四壁绝攀曳。磴道无纤埃，松风清石肺。我想云淙主，孤忠恒自励。岂必绝官阶，师傅难为俪。归对此岩居，独立虚无际。达人后万物，妙音取其馀。异心造灵景，架阁临清渠。开窗凉飒飒，万籁相笙竽。孰为黄钟鼓，孰随洞箫嘘。每每闻一声，怨慕动斯须。风雨关长叹，馀情曷告予。为想凤皇至，遐哉追皇虞。银汉横天际，飞泉绝壁惊。馀唾群山响，朔雪澹前楹。前乎千古者，若为搆斯亭。主人窅然坐，澄怀冰雪瑩。击节以相邀，四坐荡孤清。先圣取其濯，江汉万古名。吾子以此洗，道心日日生。
陈秋涛宗伯招集云淙山院漫赋二首
作者：何吾驺
朝代：明

紫气东浮万仞山，后车梦入尚馀閒。捲帘潭影云千岫，绕径泉声玉一湾。客踞亭阴披潋滟，僧窥松外听潺湲。主人阁磴扪萝入，密竹幽花挹笑颜。天表危楼控瀑泉，我来初月照峰巅。披襟陟磴流云处，度曲挥杯咽溜边。石势桥联千尺蝀，象林墟合万家烟。卧龙不出堪高枕，其奈滔滔有巨川。
陈秋涛宗伯招集云淙山院漫赋二首·其一
作者：何吾驺
朝代：明

紫气东浮万仞山，后车梦入尚馀閒。捲帘潭影云千岫，绕径泉声玉一湾。客踞亭阴披潋滟，僧窥松外听潺湲。主人阁磴扪萝入，密竹幽花挹笑颜。
陈秋涛宗伯招集云淙山院漫赋二首·其二
作者：何吾驺
朝代：明

天表危楼控瀑泉，我来初月照峰巅。披襟陟磴流云处，度曲挥杯咽溜边。石势桥联千尺蝀，象林墟合万家烟。卧龙不出堪高枕，其奈滔滔有巨川。
除夕李伯襄陈集生崔芝林过余守岁拈银烛朝天紫陌长用四平声
作者：何吾驺
朝代：明

河光寒影渐生新，更傍今宵酌故人。梦去还疑居木石，望来宁复辨金银。异时踪迹吾多懒，同调知交尔任真。约略敝衣堪卒岁，十千酤酒候明春。今夕何夕漏迢迢，却忆先皇泪未消。绕殿风云开盛世，阖城花烛彻清朝。同时漫步夔龙后，促坐宁论乡国遥。容易主恩难报称，纷纷飞雪度残宵。长安门巷鼓阗阗，爆竹千家送去年。催我渐看称老大，凭君无计问神仙。凤池彩笔随朝丽，麟阁鸿名许世传。就里东风先一醉，篱烟堤柳总生怜。十年铅椠共词场，别后风烟各渺茫。南海聚星占百里，圣朝开泰首三阳。鸣珂待奏贤臣颂，刻漏先传侍史香。葱郁斗间雄气满，不妨灯下引杯长。
除夕李伯襄陈集生崔芝林过余守岁拈银烛朝天紫陌长用四平声·其一
作者：何吾驺
朝代：明

河光寒影渐生新，更傍今宵酌故人。梦去还疑居木石，望来宁复辨金银。异时踪迹吾多懒，同调知交尔任真。约略敝衣堪卒岁，十千酤酒候明春。
除夕李伯襄陈集生崔芝林过余守岁拈银烛朝天紫陌长用四平声·其三
作者：何吾驺
朝代：明

长安门巷鼓阗阗，爆竹千家送去年。催我渐看称老大，凭君无计问神仙。凤池彩笔随朝丽，麟阁鸿名许世传。就里东风先一醉，篱烟堤柳总生怜。
除夕李伯襄陈集生崔芝林过余守岁拈银烛朝天紫陌长用四平声·其二
作者：何吾驺
朝代：明

今夕何夕漏迢迢，却忆先皇泪未消。绕殿风云开盛世，阖城花烛彻清朝。同时漫步夔龙后，促坐宁论乡国遥。容易主恩难报称，纷纷飞雪度残宵。
除夕李伯襄陈集生崔芝林过余守岁拈银烛朝天紫陌长用四平声·其四
作者：何吾驺
朝代：明

十年铅椠共词场，别后风烟各渺茫。南海聚星占百里，圣朝开泰首三阳。鸣珂待奏贤臣颂，刻漏先传侍史香。葱郁斗间雄气满，不妨灯下引杯长。
陶虎溪观察邀饮贡院
作者：何吾驺
朝代：明

若有春来丘壑姿，筵开桂殿话幽期。紫薇日静生秋气，青琐苔封系客思。天下欲安悬锁钥，苍生待治想威仪。万缘不入巢由耳，一夕君恩把酒卮。
霁雪过匡庐
作者：何吾驺
朝代：明

李白欲巢五老峰，我来万里吹长风。明霞覆雪日光射，水晶宫在半天中。
露觔庙
作者：何吾驺
朝代：明

蚊蚋食女肉，不能食女心。抱志在草间，英标出孤岑。觔露节亦露，千载仰芳尘。
韶州岁事十首
作者：何吾驺
朝代：明

天入阳和景物佳，莺声次第绕新槐。太平消息开帘满，莫向东风话旅怀。夭桃秾李笑逢新，浅画浓妆较未匀。好手得如吴道子，笔端轻染物皆春。和风缓缓散轻霜，襆被床头挹酒香。休讯南来书到否，挥杯看剑意俱长。十年生事理渔矶，又向天兴问故扉。可恨韶烟留客住，岭云片片不东飞。归舟夙昔税三吴，守岁高歌兴不孤。十载重过虞帝庙，兵戈阻绝课樵苏。露盘曾莫剪新蔬，不耐时艰几上书。借看未能天漠漠，夜寒清漏绕宸居。世乱驱人出敝庐，千秋知己手丹书。春光好送汀州道，一扫氛霾岁与除。浮尘劫运已销残，捲幔千山淑气还。自信南阳逢圣主，新恩频趣领鹓班。自然应运奏中兴，也待经纶道乃升。乘气三阳宣德泽，何愁厥角不齐崩。南来王气有南昌，春早行宫纳百祥。吴越坐归江楚合，燕台晓听玉锵锵。
韶州岁事十首·其一
作者：何吾驺
朝代：明

天入阳和景物佳，莺声次第绕新槐。太平消息开帘满，莫向东风话旅怀。
韶州岁事十首·其七
作者：何吾驺
朝代：明

世乱驱人出敝庐，千秋知己手丹书。春光好送汀州道，一扫氛霾岁与除。
韶州岁事十首·其三
作者：何吾驺
朝代：明

和风缓缓散轻霜，襆被床头挹酒香。休讯南来书到否，挥杯看剑意俱长。
韶州岁事十首·其九
作者：何吾驺
朝代：明

自然应运奏中兴，也待经纶道乃升。乘气三阳宣德泽，何愁厥角不齐崩。
韶州岁事十首·其二
作者：何吾驺
朝代：明

夭桃秾李笑逢新，浅画浓妆较未匀。好手得如吴道子，笔端轻染物皆春。
韶州岁事十首·其五
作者：何吾驺
朝代：明

归舟夙昔税三吴，守岁高歌兴不孤。十载重过虞帝庙，兵戈阻绝课樵苏。
韶州岁事十首·其八
作者：何吾驺
朝代：明

浮尘劫运已销残，捲幔千山淑气还。自信南阳逢圣主，新恩频趣领鹓班。
韶州岁事十首·其六
作者：何吾驺
朝代：明

露盘曾莫剪新蔬，不耐时艰几上书。借看未能天漠漠，夜寒清漏绕宸居。
韶州岁事十首·其十
作者：何吾驺
朝代：明

南来王气有南昌，春早行宫纳百祥。吴越坐归江楚合，燕台晓听玉锵锵。
韶州岁事十首·其四
作者：何吾驺
朝代：明

十年生事理渔矶，又向天兴问故扉。可恨韶烟留客住，岭云片片不东飞。
韶阳除夕承李湛一太夫适馆授餐赋谢
作者：何吾驺
朝代：明

拂拂春风照客颜，芙蓉山作武夷看。使君高谊移樽俎，何处天涯不素餐。入直先皇十数年，朋樽物色尚依然。何缘更作春明会，花烛连宵绕禁烟。血腥鱼腹断行尘，又报欃枪舴艋新。南粤尉佗风景暮，贺兰山北去何人。多少风光总未匀，荔枝红艳荐时新。旧家燕子重来少，肯信江村有送春。
韶阳除夕承李湛一太夫适馆授餐赋谢·其一
作者：何吾驺
朝代：明

拂拂春风照客颜，芙蓉山作武夷看。使君高谊移樽俎，何处天涯不素餐。
韶阳除夕承李湛一太夫适馆授餐赋谢·其三
作者：何吾驺
朝代：明

血腥鱼腹断行尘，又报欃枪舴艋新。南粤尉佗风景暮，贺兰山北去何人。
韶阳除夕承李湛一太夫适馆授餐赋谢·其二
作者：何吾驺
朝代：明

入直先皇十数年，朋樽物色尚依然。何缘更作春明会，花烛连宵绕禁烟。
韶阳除夕承李湛一太夫适馆授餐赋谢·其四
作者：何吾驺
朝代：明

多少风光总未匀，荔枝红艳荐时新。旧家燕子重来少，肯信江村有送春。
题修竹馆
作者：何吾驺
朝代：明

生平王子猷，此君有神契。千亩不羡玉琅玕，数枝时想风雨至。吾家大阮结园林，一幅飞空兰亭记。未伴丹凤鸣，政傲龙吟致。兴来尊酒忆相携，翠筱如烟醉未归。十年重过名园下，萧疏犹复绿成围。丈夫寄托如脩竹，看取枝枝云汉齐。
题初夏美人花石
作者：何吾驺
朝代：明

昨日闻春归，春花添烂熳。四顾蓓蕾时，一倍增愁叹。含情不自开，风雨生忧患。霎霎近炎天，轻阴开团扇。细坐石假山，商量花底面。安得千日花，照此长美娈。贵人盛光宠，车毂如流转。簇坐散流霞，紫光激夕电。俯仰慨以慷，朱丝时流变。啧啧少年子，为乐当满愿。
题周鉴唐小像
作者：何吾驺
朝代：明

满怀是酒独长醒，见面何须写道经。我欲与君舒一啸，千林秋白晓峰青。
题壁
作者：何吾驺
朝代：明

开尊方欲饮，捲幔怅天山。酒色在湖际，主人恰松间。来亦不易得，去宁可再还。长望一杯外，秋生枫叶丹。
题廖生卷幅
作者：何吾驺
朝代：明

生本罗浮山下住，会得真仙道德经。不用丹砂誇住世，居然云上到三清。试过日边访仙侣，金马门前诧岁星。
题李龙门寿册
作者：何吾驺
朝代：明

桂树丛丛独掩关，扶离阶砌秀堪攀。移尊每醉嫦娥月，指点诸郎玉笋班。
题柳别友人
作者：何吾驺
朝代：明

笼雾笼烟渺不禁，何当著雨复沈沈。秋风一夜愁眉扫，空有长条绾去心。
题梅花帕赠友人
作者：何吾驺
朝代：明

关山昨夜剪轻绡，几点冰魂暗自骄。不信罗浮春梦冷，怀中雪片未曾消。
题海粤寺门
作者：何吾驺
朝代：明

禅房寂寂白云封，推出窗前客是龙。他日碧纱笼旧迹，毗卢应当寺门钟。月出秋江潮正平，扁舟行客醉初醒。君看一片蒲团地，容得枯髅几送迎。
题海粤寺门·其一
作者：何吾驺
朝代：明

禅房寂寂白云封，推出窗前客是龙。他日碧纱笼旧迹，毗卢应当寺门钟。
题海粤寺门·其二
作者：何吾驺
朝代：明

月出秋江潮正平，扁舟行客醉初醒。君看一片蒲团地，容得枯髅几送迎。
题潘稚恭小影闻绘在十年前失去亦数载一日长安复得之竞索词林题赋戏咏二首
作者：何吾驺
朝代：明

十年海鹤绘丰姿，尽道微行访紫芝。草草市中相遇著，多应潘岳少年时。写照偏多写性情，宜同饮酒和弹筝。就令购去长安市，黑夜相逢摸著卿。
题潘稚恭小影闻绘在十年前失去亦数载一日长安复得之竞索词林题赋戏咏二首·其一
作者：何吾驺
朝代：明

十年海鹤绘丰姿，尽道微行访紫芝。草草市中相遇著，多应潘岳少年时。
题潘稚恭小影闻绘在十年前失去亦数载一日长安复得之竞索词林题赋戏咏二首·其二
作者：何吾驺
朝代：明

写照偏多写性情，宜同饮酒和弹筝。就令购去长安市，黑夜相逢摸著卿。
题画
作者：何吾驺
朝代：明

亭敞轻阴望远潮，有人彩鹢驾兰桡。侍儿惯弄潇湘水，横笛一声入汉宵。
题画八首
作者：何吾驺
朝代：明

梧桐夜落雨声秋，芦荻萧萧响钓舟。前路不知行客往，棹歌千里访同游。虚亭面面醉湖光，閒步登台瞰大荒。日暮衔杯忘去住，芦花浅水是吾乡。前溪断尽接深松，日暮疏疏精舍钟。欲写閒心度秋水，布帆吹去两三峰。大风吹山山欲倒，千树万树皆如扫。波涛压屋不惊鸥，天外閒情仗三老。杨柳千枝独一心，临歧握别复沈吟。人生踪迹浑无著，明日扁舟何处寻。结屋山陂每住船，寒流不饵意悠然。秋风树树堪同醉，莫笑长竿锁暮烟。松响寒涛壑喷霞，万山烟雨落灯花。故人昨夜沧江约，独自临风怅碧纱。閒囊绿绮访同心，石磴崎岖积翠深。只在前峰追不见，高山流水送希音。
题画八首·其一
作者：何吾驺
朝代：明

梧桐夜落雨声秋，芦荻萧萧响钓舟。前路不知行客往，棹歌千里访同游。
题画八首·其七
作者：何吾驺
朝代：明

松响寒涛壑喷霞，万山烟雨落灯花。故人昨夜沧江约，独自临风怅碧纱。
题画八首·其三
作者：何吾驺
朝代：明

前溪断尽接深松，日暮疏疏精舍钟。欲写閒心度秋水，布帆吹去两三峰。
题画八首·其二
作者：何吾驺
朝代：明

虚亭面面醉湖光，閒步登台瞰大荒。日暮衔杯忘去住，芦花浅水是吾乡。
题画八首·其五
作者：何吾驺
朝代：明

杨柳千枝独一心，临歧握别复沈吟。人生踪迹浑无著，明日扁舟何处寻。
题画八首·其八
作者：何吾驺
朝代：明

閒囊绿绮访同心，石磴崎岖积翠深。只在前峰追不见，高山流水送希音。
题画八首·其六
作者：何吾驺
朝代：明

结屋山陂每住船，寒流不饵意悠然。秋风树树堪同醉，莫笑长竿锁暮烟。
题画八首·其四
作者：何吾驺
朝代：明

大风吹山山欲倒，千树万树皆如扫。波涛压屋不惊鸥，天外閒情仗三老。
题芙蓉
作者：何吾驺
朝代：明

旧识名花好，秋来本末新。衣裳君莫羡，杂以赠佳人。
题陈季慈仙湖小筑二首
作者：何吾驺
朝代：明

高阁俯江城，亭虚入籁清。雨过开锦雉，翠合锁云坪。倚笛山情冷，焚香月影横。牙签藏万轴，不借世间名。却嫌车马杂，小筑长苍苔。野色登楼满，潮痕映月来。云疑去岁梦，花簇早春杯。杳杳仙湖迹，千秋更上台。
题陈季慈仙湖小筑二首·其一
作者：何吾驺
朝代：明

高阁俯江城，亭虚入籁清。雨过开锦雉，翠合锁云坪。倚笛山情冷，焚香月影横。牙签藏万轴，不借世间名。
题陈季慈仙湖小筑二首·其二
作者：何吾驺
朝代：明

却嫌车马杂，小筑长苍苔。野色登楼满，潮痕映月来。云疑去岁梦，花簇早春杯。杳杳仙湖迹，千秋更上台。
题黄玉崙王母献寿图
作者：何吾驺
朝代：明

瑶池桃实熟三千，西母青鸾五色鲜。知是调羹真相国，伴来梅鼎送淩烟。
题黎缜之蓼水居
作者：何吾驺
朝代：明

从来高士恬养神，结庐人外不染尘。胜事每为凡夫借，亭搆穿植何纷纷。今人栽花为花使，古人栽花作花主。万钱雕镂欲无终，深林一枝耐风雨。君不见，繁华称石家，只今胜事落空花。又不见，邵平少生涯，千秋人识东陵瓜。可见高台名花亦偶尔，独任清真有黎子。荒村卜筑蓼花居，酒阑为我称山水。居前溪水照胆清，居后青山如削成。蓼花千树映水紫，落日万山照花明。更有板桥通野渡，夜闻渔歌起清露。高枕花飞扑被眠，维舟花畔停摇橹。蓼花日暮溪水深，高歌时时龙和吟。载酒有谁来问字，敲门未许轻听琴。落落才何有，飘飘堪杯酒。世人向子问天机，未可悠悠轻启口。四壁蓼花未全贫，不观陶潜五株柳。噫唏，无论古来台宇非，即看真境眼中稀。看君到处堪留胜，蓼花因君后代知。
飓风同僧即此弟羽伯移宿江上小舟
作者：何吾驺
朝代：明

南徼六月夏云愁，势如万火乍奔牛。终日偃仰汗浃背，匿影长林绝交游。忽然一夜狂风发，天半怒号吼不休。乍似连山压石屋，忽疑倒海崩矶头。风助潮声空尽响，雨传飙发午全秋。门前溪水生巨浪，乍解小艇凭空浮。东园主人乃大噱，相约同志抱衾稠。此夕托宿若最好，即公一笑指扁舟。曰此一杯观天地，倾欹澎湃不惊鸥。主人闻言重解颐，船有蓑笠可当裘。与君今夜共长枕，听尽滂滂与飕飕。风雨床头天下事，波涛梦里何足忧。便复天清波浪平，与君开篷试任钩。古来画风谁最奇，予也得之漆园周。等閒簸荡万古怀，便合乘之到十洲。更指银汉碧如浣，天上应疑犯斗牛。
饮国开有开紫芝园
作者：何吾驺
朝代：明

幽踪野径旧时游，洞口云深变暮秋。把臂不知天上下，一谈千古惘生愁。名园日日几人过，坐石谁当共放歌。莫把文章易抛掷，子云门外问奇多。二难名下十年馀，诸从新题似子虚。不是名家高唱和，几翻灯下阻归欤。
饮国开有开紫芝园·其一
作者：何吾驺
朝代：明

幽踪野径旧时游，洞口云深变暮秋。把臂不知天上下，一谈千古惘生愁。
饮国开有开紫芝园·其三
作者：何吾驺
朝代：明

二难名下十年馀，诸从新题似子虚。不是名家高唱和，几翻灯下阻归欤。
饮国开有开紫芝园·其二
作者：何吾驺
朝代：明

名园日日几人过，坐石谁当共放歌。莫把文章易抛掷，子云门外问奇多。
饮酒歌赠容生
作者：何吾驺
朝代：明

世间食粟人易逢，世间饮酒人难得。相逢饮酒几千人，不似容生真侠骨。容生与我不同乡，平生半面不相识。一朝药笥过市中，每见里闾人叹啧。半似生人半似仙，施药到手便告绩。取者踵门如探囊，去者掉臂无踪迹。容生莞然空大笑，但过东园每一日。时逢尽醉几千回，醉来雄气转标出。醉倒一呼即复醒，一呼引杯复百吸。世人酒间说是非，容生舌底知何物。世人酒后生纷嚣，容生耳边不相入。人情杯酒觑盈虚，输嬴计较谁得失。送却死生到醉中，莫把升沉论一掷。夜雨堂前人尽归，灯花重剪情无剧。握手相知何用早，怀抱如生那可得。昔年饮酒向燕都，阡陌悠悠谁鼓瑟。欲寻击筑高歌人，底事千秋已萧索。今日容生岂其徒，与生饮酒堪为一。愿君多饮少食粟，勿向人间论俗物。
麦饼行
作者：何吾驺
朝代：明

燕京三月麦花肥，四月家家捆载归。方春祇祷甘霖至，闾阎欢诵丰年时。圣主宠嘉下光禄，尝新阖用先春祠。明诏载颁赐广宴，湛露彤弓下禁闱。仍用孟夏初五日，毋取不落策为词。天子楼头宣赐饱，百僚鞠躬俨巍巍。首列上尊次珍馔，麦饼如环饱重携。盛典肃皇十三载，崇祯五载绍前徽。公孤九卿暨百执，文鹓武鹭酣恩晖。辇下小民尽欢舞，四方观者咸祝釐。自此帝心浃八表，何人不被春风嬉。百尔君子并载笔，声光芬郁满凤池。小臣直讲既五稔，尝时尊馔遍恩私。幸及两班同饮福，载赓载和阐皇禧。尚恐穷荒未尽识，最后据实纪此诗。
黄浦夜泊
作者：何吾驺
朝代：明

黄浦江头夜，虚舟晚共娱。大江无日夕，荒草自蘼芜。夜色千峰乱，行吟一叶孤。相看诸子在，谁复笑狂夫。
黄玉崙少宰招同李小湾宗伯陈秋涛宫詹韩月峰国子集定园
作者：何吾驺
朝代：明

偶然乐事到衔杯，浅浅轻波喜溯洄。故国山川同入梦，帝乡云物乍登台。蝉声若为朋簪好，花信如因笑语开。极目苍烟看不尽，城南车骑夜深回。
黄逢永以胥江竹赠陈集生有赋赋赠
作者：何吾驺
朝代：明

碧玉竿竿静且修，如君一见似王猷。偶然把赠陈生去，拖向长天理钓钩。
黎美周将公车北上偕黎君选谢伯子陈跃潜过存延酌江上月夜
作者：何吾驺
朝代：明

极目中原满燧烟，小春清迥孝廉船。推篷不速三人盍，把酒狂歌万里天。曲水留宾鱼正美，方舟供客月仍圆。五更洗酌还登眺，挝鼓谁催祖逖鞭。
龙周勚卫仲匡李显国过吸和轩二首
作者：何吾驺
朝代：明

孤怀丘壑里，拓落少人看。不速三人盍，高歌万里寒。野云笼薄醉，朔气怯中单。便索琅玕赠，平生欲语难。论才天地少，此会有吾俦。高论飞觥赏，芳华揽镜浮。雨霏催刻烛，山晚怅登楼。不浅藤萝约，临风咏四愁。
龙周勚卫仲匡李显国过吸和轩二首·其一
作者：何吾驺
朝代：明

孤怀丘壑里，拓落少人看。不速三人盍，高歌万里寒。野云笼薄醉，朔气怯中单。便索琅玕赠，平生欲语难。
龙周勚卫仲匡李显国过吸和轩二首·其二
作者：何吾驺
朝代：明

论才天地少，此会有吾俦。高论飞觥赏，芳华揽镜浮。雨霏催刻烛，山晚怅登楼。不浅藤萝约，临风咏四愁。
葛布舟中风雨
作者：何士冢
朝代：明

世路多艰涉，孤帆黑夜开。蒙泷芒荻岸，漂泊水天涯。苦海从心渡，惊波拂面来。自怜形影吊，谁识济时才。
读信国赠诗感赋
作者：何士冢
朝代：明

炎运相将尽，先生讵未知。低徊伤国士，扼腕写新诗。偶尔暌违感，常怀匡复期。一心为国恤，二泪托交离。义胆千年照，忠肝万古披。侵晨吟逸韵，落月在梁楣。
怀人
作者：何士埙
朝代：明

白日生新事，秋林怅故人。愁从天外远，望向梦中频。月澹斜分影，云孤冷映身。难忘即易识，挥泪越风尘。
春倚
作者：何士埙
朝代：明

春倚枝头怅旧新，那堪水石更粼粼。书空已悟从前事，问影偏怜此日身。饮涧可知麋性乐，餐霞转觉道情亲。泉声悬树涓涓响，崖畔谁来方隐沦。
春初访僧无怀于云峰寺
作者：何士埙
朝代：明

善接源头水，林峦顿改观。云浮松色嫩，雨沐石光寒。忽忽来真相，昭昭胜选官。芳辰诚访道，寸草意漫漫。
渔舟词
作者：何士埙
朝代：明
体裁：古风

日高一网破浪去，日暮一笛冲烟来。东西南北但随意，绿蘋红蓼相徘徊。放歌风吹断还续，惊起鸬鹚鵁鶄宿。得鱼换酒不换钱，醉拥壶瓶酣睡足。
渔舟词
作者：何士埙
朝代：明

日高一网破浪去，日暮一笛冲烟来。东西南北但随意，绿蘋红蓼相徘徊。放歌风吹断还续，惊起鸬鹚宿。得鱼换酒不换钱，醉拥壶瓶酣睡足。
秋怀有寄
作者：何士埙
朝代：明

凉飙生两鬓，何事不堪怜。宿雨停宵月，新霜乱晓烟。狂无方外侣，兴怯饮中仙。雁影灯前落，声声搅独眠。
秋篱采菊
作者：何士埙
朝代：明

晚香朵朵傍栖迟，况复馀芳慰所思。暂学灵均长学亮，一家生事在东篱。
谢客
作者：何士埙
朝代：明

爱閒谢客卧烟霞，罗雀门前噪晚鸦。久矣访泉清似雪，偶然拈卷笑当花。四愁平子凭谁解，八咏休文漫自誇。萧寂不禁雄剑去，终惭计拙话桑麻。
吊厓山
作者：何士域
朝代：明

惆怅南浮日，乾坤却浪然。江湖无死所，陵庙有生年。转战功何在，濒危志益坚。悠悠千载恨，杜宇泣荒烟。
感怀
作者：何士域
朝代：明

步出北郭门，遥望北邙土。多少锦绣人，孤坟茫无主。白昼走狐狸，清宵嗥豺虎。榆柳纷成行，一叶一风雨。萧萧总愁人，无非关情处。俯仰看乾坤，侧身阅今古。服食求神仙，鸾鹤效冲举。王乔并偓佺，差可相与语。
江门早发示文玉廷吹雨弟
作者：何士域
朝代：明

晓风吹不断，客路乍扬舲。堤柳恣情碧，江云作意青。馀寒销短袂，残梦失长亭。去去天涯杳，孤鸿不可听。
秋怀
作者：何士域
朝代：明

倦游曾忆马相如，归卧云林叹索居。满目风尘空短剑，闭门岁月有残书。秋高野水莲衣冷，霜落空堂木叶疏。献赋不妨犹未遇，且将吾道狎樵渔。
秋日玉台寺同智公并社中诸子分得天字
作者：何士域
朝代：明

蹑屩攀灵境，云霞别有天。鸟啼红树里，人在翠微边。叶落烦僧帚，花飞点客筵。石桥归路暝，凉月澹疏烟。
仙岩夜月
作者：何士廉
朝代：明
体裁：七言律诗

尘世难逢葛稚川，偶然来此踏芝田。仙人留此閒巢窟，神力剜成小洞天。石煖犹疑丹火伏，草芳长藉白云眠。尚馀一片青瑶碣，待我题诗照万年。
谒龟山祠
作者：何士麟
朝代：明
体裁：七言律诗

八岁声华遍八闽，斯文天已属斯人。行同柳下谁堪并，学受河南独得真。世道能扶公论在，庙廷从祀表章新。堂堂遗像瞻依处，万古云霄一凤麟。
送龙门宗人殿凤山始祖墓还里
作者：何大勋
朝代：明

夹岸垂杨拂曙莺，临风江上最关情。荆花万树迎暄发，春草盈堂入夜生。派引龙门繁奕叶，本从凤麓茂宗盟。相携欲纽重相约，閒逐汀洲采杜蘅。
送龙门宗人殿凤山始祖墓还里
作者：何大勷
朝代：明

漠漠微云卵色天，骊歌声上木兰船。风回别野花全动，月照新荷叶正圆。万叠洪涛龙屿外，千章古木凤山前。冠裳梓里相辉映，恰似韦家子姓贤。
荒园
作者：何大成
朝代：明

夭桃秾李太匆匆，尚迟清阴百尺桐。门外草齐新涨绿，阶前花落正翻红。旋泥粉壁矜新句，乍卷疏帘待好风。此日衰翁有奇事，来朝酹酒祝牛宫。
黔归忆上真院月窗玉丹二羽士并示其弟子
作者：何大成
朝代：明

踏遍三湖五岭春，归来还剩一闲身。舍旁亦有无尘地，竹？松枯换主人。
黔归忆上真院月窗玉丹二羽士并示其弟子
作者：何大成
朝代：明
体裁：七言绝句

踏遍三湖五岭春，归来还剩一闲身。舍旁亦有无尘地，竹�松枯换主人。
送龙门宗人殿凤山始祖墓还里
作者：何大绩
朝代：明

凤岭三台照，龙门接太微。登高红日近，望远紫云飞。异地渊源合，同根棣萼辉。送君暂归去，时享莫相违。
石桥
作者：何太中
朝代：明
体裁：七言律诗

未许兴公知此山，应真飞锡干其间。阴凝黑雾落半跨，夜冻银河僵一湾。偃月光通空翠眩，回风声静雨花閒。山中仙人渺何许，白鹤三招殊未还。
游浮邱呈赵汝迈太史
作者：何孙谋
朝代：明

灵源谁为辟空寥，路入云林一径遥。谩道蓬莱隔清浅，已看楼阁郁岧峣。玉堂仙吏纾苍佩，紫气真人下绛霄。何祇凤笙堪共听，预闻钧乐待和韶。
厓山吊古
作者：何孟伦
朝代：明

航海东南计已穷，逢厓今日运将终。枫林魂散千山黑，瘴海龙归百战空。惨结玄黄迷极浦，泪随寒雨陨霜风。悠悠今古兴亡恨，落日啼乌古殿钟。乱云斜日隐荒宫，王气消沈向此中。穷野腥膻俱犬彘，海门风雨泣鱼龙。誓心报国英雄尽，起义勤王事业空。多少冤魂招不得，至今长恨水流东。
厓山吊古·其一
作者：何孟伦
朝代：明

航海东南计已穷，逢厓今日运将终。枫林魂散千山黑，瘴海龙归百战空。惨结玄黄迷极浦，泪随寒雨陨霜风。悠悠今古兴亡恨，落日啼乌古殿钟。
厓山吊古·其二
作者：何孟伦
朝代：明

乱云斜日隐荒宫，王气消沈向此中。穷野腥膻俱犬彘，海门风雨泣鱼龙。誓心报国英雄尽，起义勤王事业空。多少冤魂招不得，至今长恨水流东。
江门舟夜
作者：何孟伦
朝代：明

前村烟树落微茫，待月听潮夜未央。沽酒人家在何处，竹灯明灭隔沧浪。
泊飞来寺
作者：何孟伦
朝代：明

扁舟重过峡山寺，老衲相迎停夕曛。宝刹云深人不到，玉环尘寂事空闻。诸山对峙双门迥，一水中流两岸分。千古依依名胜地，断崖枯木护閒云。
游小金山
作者：何孟伦
朝代：明

十二栏干俯碧流，偶来乘兴此追游。灵岩环瞰千山迥，郁水遥分一派收。云共昙花閒梵钵，月将潭影纳虚舟。江涵竹树苍烟合，海气山岚不断秋。
游海珠寺
作者：何孟伦
朝代：明

玻璃荡漾浴晴空，突出中流见梵宫。绿荫周遭烟树杳，黄湾迢递海潮通。光涵南极摇星纬，影动波心起卧龙。回首沧江明月上，满天秋色磬声中。招提古树隔江城，江上潮声杂橹声。弦月乍窥潭底见，微风不动镜中行。云连琪树青芜合，雨逗春江绿涨平。万顷瑶光漫无际，水天涵映夜珠明。乘月谁将独夜舟，偶寻幽胜得芳洲。青连溟树四时景，绿泛微风两岸秋。地隔飞尘无俗客，僧閒作伴有盟鸥。何时更遂沧洲约，山色湖光共白头。绿树微遮两岸分，楼台隐映隔江津。机心自息鸥盟我，俗客难寻老是宾。临水清秋开罨画，濯缨深夜动星辰。文溪逝水东流远，犹有馀波属后人。
游海珠寺·其一
作者：何孟伦
朝代：明

玻璃荡漾浴晴空，突出中流见梵宫。绿荫周遭烟树杳，黄湾迢递海潮通。光涵南极摇星纬，影动波心起卧龙。回首沧江明月上，满天秋色磬声中。
游海珠寺·其三
作者：何孟伦
朝代：明

乘月谁将独夜舟，偶寻幽胜得芳洲。青连溟树四时景，绿泛微风两岸秋。地隔飞尘无俗客，僧閒作伴有盟鸥。何时更遂沧洲约，山色湖光共白头。
游海珠寺·其二
作者：何孟伦
朝代：明

招提古树隔江城，江上潮声杂橹声。弦月乍窥潭底见，微风不动镜中行。云连琪树青芜合，雨逗春江绿涨平。万顷瑶光漫无际，水天涵映夜珠明。
游海珠寺·其四
作者：何孟伦
朝代：明

绿树微遮两岸分，楼台隐映隔江津。机心自息鸥盟我，俗客难寻老是宾。临水清秋开罨画，濯缨深夜动星辰。文溪逝水东流远，犹有馀波属后人。
长相思
作者：何孟伦
朝代：明

洞庭天阔雁来迟，迢递江南秋暮时。新题锦字光陆离，欲寄幽情无所之。长相思，心恻恻，楚水吴山杳相隔。青枫摇落夜乌啼，风露泠泠远空碧。
雨夜
作者：何孟伦
朝代：明

凉风入窗户，翻我读残书。叶落苔阶寂，春閒木榻虚。阴晴看异局，伎俩笑迂儒。搔首独长啸，幡怀太古初。
与李宪副阅西行地图见昆仑山
作者：何孟春
朝代：明
体裁：五言律诗

神仙非所慕，吾亦到昆仑。地脉应西极，天容向午昏。雪知何代积，山是此方尊。汉使劳相问，黄河岂有源。
东山草堂四首为刘大司马作（以四字为韵）
作者：何孟春
朝代：明

唐朝绿野相，宋代独乐公。起居候夷狄，姓氏传儿童。古人不可作，谁是间世雄。我公后其人，德业正尔同。来为下览凤，去若冥飞鸿。完名归造物，一节见始终。区区汉两疏，图画未足工。东山在何许，亦在东门东。昔闻谢安石，栖迹会稽山。一为苍生起，功收谈笑间。我公济世才，舒卷有余闲。吹律岁载成，遗荣身早还。东山楚犹越，千载相孱颜。末路士多拘，高风谁更攀。岳降不偶然，天将辅有道。廊庙逼台斗，谁当致身早。我公立四朝，事业多远抱。心增许国壮，鬓为忧时槁。兹维大司马，名位列师保。特受先帝知，圣治回熙皞。风云非偶逢，日月有新造。用舍定由己，决归非草草。林下见一人，雒中配诸老。往事宁复论，清风播穹昊。舜日丽宸极，大明朝万方。天下闻风声，我公真栋梁。公有补阙线，孤忠托衮裳。公有决胜筹，长才制畿疆。君子恃无恐，临流公为航。一朝辞禄去，士类何伥伥。青林旧盟在，白社始愿偿。其如本朝心，一饭不易忘。宇宙此东山，乾坤一草堂。请看出处间，斯文道弥光。
东山草堂四首为刘大司马作（以四字为韵）·其一
作者：何孟春
朝代：明

唐朝绿野相，宋代独乐公。起居候夷狄，姓氏传儿童。古人不可作，谁是间世雄。我公后其人，德业正尔同。来为下览凤，去若冥飞鸿。完名归造物，一节见始终。区区汉两疏，图画未足工。东山在何许，亦在东门东。
东山草堂四首为刘大司马作（以四字为韵）·其三
作者：何孟春
朝代：明

岳降不偶然，天将辅有道。廊庙逼台斗，谁当致身早。我公立四朝，事业多远抱。心增许国壮，鬓为忧时槁。兹维大司马，名位列师保。特受先帝知，圣治回熙皞。风云非偶逢，日月有新造。用舍定由己，决归非草草。林下见一人，雒中配诸老。往事宁复论，清风播穹昊。
东山草堂四首为刘大司马作（以四字为韵）·其二
作者：何孟春
朝代：明

昔闻谢安石，栖迹会稽山。一为苍生起，功收谈笑间。我公济世才，舒卷有余闲。吹律岁载成，遗荣身早还。东山楚犹越，千载相孱颜。末路士多拘，高风谁更攀。
东山草堂四首为刘大司马作（以四字为韵）·其四
作者：何孟春
朝代：明

舜日丽宸极，大明朝万方。天下闻风声，我公真栋梁。公有补阙线，孤忠托衮裳。公有决胜筹，长才制畿疆。君子恃无恐，临流公为航。一朝辞禄去，士类何伥伥。青林旧盟在，白社始愿偿。其如本朝心，一饭不易忘。宇宙此东山，乾坤一草堂。请看出处间，斯文道弥光。
卜筑何公山
作者：何孟春
朝代：明
体裁：七言律诗

何公山好世争传，著我茅斋得几椽。业主敢从今日定，山名如结再生缘。天教避俗非真隐，人解离群是散仙。胜迹可容成不朽，戴生能折券头钱。
大司马马公生辰
作者：何孟春
朝代：明
体裁：五言排律

气完灵降岳，申甫定重生。合代天工亮，应逢帝运亨。回澜须砥柱，程物必钧衡。经济惟豪杰，仪刑在老成。四朝裨圣政，群士耸官评。道协风云会，功依日月明。庙谟何慷慨，风采极峥嵘。豸服欣初称，麟袍羡晚荣。诗人歌显显，史氏表觥觥。鼎足平无颇，葵心老更倾。经筵深启沃，章奏极忠诚。医国三年艾，防边万里城。职隆宫傅望，横总夏官卿。朔漠传威令，高班绝抗行。朱颜霞有晕，华发雪初盈。金石盟将遍，丹青貌已成。龙章凡几焕，花甲此时更。短句非云颂，聊申仰止情。
汉宫柳
作者：何孟春
朝代：明
体裁：五言绝句

依依汉宫柳，本不伤离别。何事学颦眉，春来故愁绝。
洮岷道中
作者：何孟春
朝代：明

景色来西徼，萧条信远方。水分羌部落，山绝汉封疆。几处青稞熟，深忧白雨伤。荒城谁为守，十室九逋亡。
流河驿登舟
作者：何孟春
朝代：明

半村鸡犬驿楼偏，芳树轻阴憩午船。林屋燕穿花下雨，篷窗人坐水中天。痴儿书簿还多事，老子江湖本夙缘。寒渌一㪺堪醉古，愧无佳句托吟笺。
责亡奴
作者：何孟春
朝代：明
体裁：古风

尔贱为人奴，吾与尔何负？家贫食指单，恃尔同骈拇。长日无力作，使令才左右。胡无一旦间，决策背吾走。尔宁有高志，衣食即父母。奴求免饥寒，理不论好丑。去我何所为，他人尔何有。亡奴前致辞：公责敢不受。奴心切有怀，不识所归咎。奴以农为事，自当力田亩。奴以渔为事，自当持网笱。置身牙侩间，亦自知秤斗。转易得数钱，自无虚井臼。所恨日营营，不容停脚手。不如官人奴，安坐得肉酒。困思事主公，岂意一无取。饥寒仅能救，往事俱落后。主公性多防，口夕在监纠。辛苦自立名，奴辈谁知某？嗟奴言若此，所望亦良厚。尔当初来时，是听谁何锈？奴职各有司，惟臧获为偶。在田渔市井，事事不容苟。昔日王大夫，买僮杨寡妇。听教千百端，受笞十八九。我虽无赢馀，已脱诸躏蹂。非分岂可希，欲居丰殖薮。豪强力不兼，况尔兹尘垢。而敢生责望，常怀乞浆酒。家人务温饱，此事谁于狃。奴今有二心，我杖可胜叩。
送王伯安南都审刑
作者：何孟春
朝代：明

秋雨弥天来，秋风动地发。秋官方用权，暑气扫七月。四牡复何之，时当奉天罚。黄纸下青冥，钦哉惟帝曰。罪毋脱秦黥，法勿加楚刖。三覆五覆间，务使事情核。宸衷一寸丹，载拜书之笏。年来民俗漓，肯长其告讦。年来吏事冗，肯听其唐突。持此直如弦，何人行请谒。持此平如衡，何人得乾没。莫将五德凤，拟以独击鹘。笔端有造化，还解肉冤骨。山川几经历，岁月去飘忽。簿书盈几席，肯作尘劳咄。夜分灯火孤，清兴谅难汩。检点纪行篇，浮踪遍吴越。归朝拟何时，欲及众芳歇。民物哀矜余，转觉心如龁。好为万言书，伏奏苍龙阙。
送菊涯翁
作者：何孟春
朝代：明

山径曾陪九日游，数枝还为一尊留。买从远市聊供节，栽向名园合擅秋。渐老有人怜客瘦，乍寒无客替蜂愁。多情不用防吹帽，短发犹禁插满头。
镇夷道中
作者：何孟春
朝代：明

不谓来沙碛，还当渡黑河。时平疆场广，地重戍兵多。禹迹谁修复，天城鬼护呵。居延遥可望，无奈合黎何。
扶胥送别
作者：何宏
朝代：明

扶桑夜赤天鸡鸣，剑光射天河汉倾。虎门流火乱星浴，鳌柱荡空双眼明。何人忽起烟霞想，蓦被一叶东南往。冲金裂玉鱼龙愁，飞上罗浮豁山赏。罗浮酒熟春如海，应是人间岁华改。葛洪洲畔倘相逢，为问蟠桃几千载。
游大洪山和伯兄韵
作者：何宗圣
朝代：明
体裁：古风

蹑石披荆顶上行，葱葱佳气绕香城。伫看万壑秋云淡遥望诸天慧日明。细雨涓涓尘自洗，野花脉脉境偏清来游幸有谢康乐，著屐追攀逸兴生。
洪山道中
作者：何宗彦
朝代：明
体裁：七言律诗

秋高气爽拥舆行，矗矗峰峦隐化城。环抱千山青霭合，划开一线法云明。笙簧绕路含风远，萝薜横冈带露清。愧我尘踪栖欲界，暂拚身世学无生。
游洪山初发外郊
作者：何宗彦
朝代：明
体裁：五言律诗

车马凌朝发，芙蓉入望青。微风连日淡，野菊带秋馨。爽气舆前落，尘心物外惺。何时解簪绂，长此对林坰。
自均川寺抵宿佛岭
作者：何宗彦
朝代：明
体裁：五言律诗

萧瑟满均川，临风意惘然。驱车当绝峤，远野见孤烟。谷静流泉响，林空落日悬。相携投净土，清夜一灯传。
登黄鹤楼
作者：何宗理
朝代：明
体裁：七言律诗

霜寒潦尽水痕收，帘捲西风何处楼？汉水北吞云梦入，洞庭南送楚江流。棋敲残月千山冷，笛落孤亭万里秋。大醉倚阑呼费祎，蒹葭萍蓼漫成忧。
谢庄洞
作者：何宗理
朝代：明
体裁：五言律诗

谢洞云初霁，江寒叶战秋。楚峰迎户立，汉水带城流。星兆有陈士，月评归许侯。吟筇馀兴在，更策岘山头。
挽黄遵宪联
作者：何寿朋
朝代：明
体裁：联

五千年罕睹奇才，著演孔篇，是哲学巨儒；创保卫局，是政治大家；至于画策朝鲜，参议琉球，是外交舞台屠龙妙技，此老为硕果仅存，归养故乡，曾筑精庐在人境；一万里遥传恶耗，览公遗书，有日本国志；诵公遗草，有新民诗话；追忆送客新亭，赌棋别墅，有东晋名士挥麈风流，暮春正樱花齐放，怆怀景物，不堪洒泪回梅州。
游春溪洞·其一
作者：何尚德
朝代：明
体裁：七言律诗

悠然城外见南山，洞口溪流缥缈间。三载烟霞频入梦，百年身世此开颜。仙踪未许俗人步，圣世还应辟地间。乘兴不妨归去晚，为怜幽鸟乐相关。
游春溪洞·其二
作者：何尚德
朝代：明
体裁：五言律诗

览胜乘公暇，登山访太清。洞随云雾锁，香逐薜萝生。松老堪栖鹤，溪清可濯缨。仙人杳何许，丹灶自留名。
新浴夜坐
作者：何庆元
朝代：明
体裁：五言律诗

残暑浑无赖，炎炎赤日悬。裸宜新浴后，凉爱晚风前。团扇蒲葵歇，方床莞蒻便。明河想清浅，乌鹊易教填。
雨霁
作者：何庆元
朝代：明
体裁：五言律诗

积雨晨初霁，归心客转多。薄云天缥缈，深淖马如何。秋水发新涨，孤帆扬远波。柴扉休更掩，或者曲车过。
桃溪书院
作者：何应聘
朝代：明
体裁：古风

英州人物开中古，风行海上邻邹鲁。弦歌到处彻烟宵，山椒四厂图书府。徽音辽邈代人传，我公浙水搴旗鼓。单车南下喜闻韶，一曲阳春流单父。单父阳春化日迟，委蛇说礼与敦诗。桃溪山水甲封内，特厂轩楹蘸碧漪。横经群集环桥听，讲艺真成入室资。桃李成蹊花且实，禽鱼绕砌泳兼飞。禽鱼桃李民偕乐，露湛芙蓉滋碧落。我求登眺一凭栏，安悦教强谁式廓。始知尧舜人可为，只在宏开智与觉。已自遐方无纳沟，铨谏词头随喷薄。圣明南顾眷循良，徵书遥下岭云长。盱衡侍从才咫尺，师表人伦入帝乡。千里之行始足下，回首过代英山阳。猗欤多士将蔚起，趋步尧阶黼舜裳。
三城秋望
作者：何彦
朝代：明

三城引望思依依，秋入衡阳雁始归。共酌花边风物丽，忽闻江上鼓鼙希。苍茫树色连烟火，澹荡山光接翠微。但愿海波长自定，白头吟弄老渔矶。
九日偕兵宪周狮峰同年谯湫宾山游
作者：何彦
朝代：明

淡淡秋容点葛衣，追游不负此佳期。云移石洞萝阴合，风静寒江树影微。掷甲山留终古恨，磨旗人忆往时悲。兴亡自是寻常事，漫向樽前索旧题。晚憩龙山此日行，荒台寂寂傍孤城。人归古岸寒烟断，鸟弄深溪夕照明。几度登临还胜会，一时宾佐有馀情。风流故态今何在，空记当年落帽名。
九日偕兵宪周狮峰同年谯湫宾山游·其一
作者：何彦
朝代：明

淡淡秋容点葛衣，追游不负此佳期。云移石洞萝阴合，风静寒江树影微。掷甲山留终古恨，磨旗人忆往时悲。兴亡自是寻常事，漫向樽前索旧题。
九日偕兵宪周狮峰同年谯湫宾山游·其二
作者：何彦
朝代：明

晚憩龙山此日行，荒台寂寂傍孤城。人归古岸寒烟断，鸟弄深溪夕照明。几度登临还胜会，一时宾佐有馀情。风流故态今何在，空记当年落帽名。
湘阴道中
作者：何彦
朝代：明

迢迢南望又长沙，竟日驱车到海涯。云暝溪桥迷去马，雪寒枯木点啼鸦。村舂市店游人道，烟火疏篱野老家。几度观风独惆怅，咨诹今已愧皇华。
登岳宿上封寺
作者：何彦
朝代：明

攀缘直上最高峰，五老山尊让祝融。南去香炉插天柱，东回紫盖拥芙蓉。入云鸡犬通仙界，出洞苍虬隐怪松。风送梵音人语静，炉烟袅袅傍疏钟。
黄鹤楼漫兴
作者：何彦
朝代：明
体裁：七言律诗

黄鹤楼前几度游，景色依依似昨秋。一叹浮名知我拙，十年行迹与心谋。波间烟雨藏鸥鹭，眼底风尘逐马牛。惊起洞仙飞铁笛，浩歌击楫大江流。
题喻元凯清隐堂
作者：何彦修
朝代：明
体裁：七言律诗

秀水东边结构幽，林峦潇洒胜沧洲。花晨帘卷青山曙，月夕琴横碧涧秋。贺监每怀湖曲隐，杜陵常爱渼陂游。交情独负过从约，阴卷题诗愧白头。
别何子
作者：何御
朝代：明
体裁：古风

北风吹征襦，与子重契阔。仰盼双禽翔，握手不能发。一似野中蓬，一似弦上筈。朝望在河梁，河水鸣活活。夕思隔河梁，浮云起天末。悠悠生别涂，慎矣无饥渴。
少年行
作者：何御
朝代：明

少年砺剑心含冤，潜入长安东郭门。怒发上冲双眦裂，问之举腕无一言。日暮得仇策马去，九衢凛凛黄□昏。莫怪此徒轻杀人，千金曾报一饭恩。
山南作
作者：何御
朝代：明

小隐依陵薮，山南良可家。一洲环橘柚，十里荫桑麻。白帻欹深酝，青鞋猎远沙。倘逢李都尉，射虎亦生涯。
有鸟歌
作者：何御
朝代：明

有鸟有鸟集华池，长嘴得食短嘴饥。何不弯弓射长嘴，前行丈人翻见嗤。有鸟有鸟在中逵，长嘴能飞短嘴迟。何不弯弓射短嘴，后行公子独怜之。
洪崖山
作者：何御
朝代：明
体裁：七言律诗

南纪风涛渺独愁，汉宫怀旧转悠悠。日边麟凤文章炫，海上鼋鼍窟宅幽。积雨山川秋尚阻，炎天瘴疠午犹浮。洪崖直接交州路，欲采丹砂访葛游。
符子入秦郊游
作者：何御
朝代：明

寒日行白陆，朔吹扬飞尘。送客往广陌，中情多苦辛。野云覆长路，孰识东西秦。临发执前绥，愿为陈所因。瞻彼二黄鹄，泪下不能伸。
自东粤归口号
作者：何御
朝代：明
体裁：五言律诗

懒慢时将弃，逢迎世所称。归与从汉水，去矣学于陵。鹤唳闻青野，猿吟出紫藤。君看山谷士，未必尽无能。
过庆原
作者：何御
朝代：明

野烧萋萋带雨痕，半山斜日近黄昏。驿亭阻绝来时路，烟火萧条战后村。倦鸟惊人移浦树，寒潮带月上江门。长年书剑催行色，白首惭孤报主恩。
郑林二君就北园
作者：何御
朝代：明
体裁：五言律诗

僻郡稍无事，而多载酒临。雨消秋后瘴，云薄竹间阴。纪会宾朋寡，看年鬓发侵。惟君数来往，聊慰望乡心。
青龙桥南遇山人汪旦
作者：何御
朝代：明
体裁：古风

沿湖行欲竟，前望青龙桥。茅茨郁烟火，稍已邻纷嚣。故人歘相值，雅见尘外标。长揖立道左，眷言相招邀。山居当瓮麓，转岐路非遥。松膏堪继夜，菰米足供朝。畦蔬摘露薤，林果炊新蕉。慷慨珍来意，婉娈停予镳。野风吹秋水，征马鸣萧萧。愿留竟莫克，投赠愧琼瑶。
谒巢由祠
作者：何思
朝代：明
体裁：七言绝句

千年洗耳今还在，草木凄凉万古悲。指点清风何处是，鸡鸣山下对残晖。
送龙门宗人殿凤山始祖墓还里
作者：何思孟
朝代：明

柳陌薰风蚤，笙歌满画堂。花明春肃祀，云集雁成行。山拥龙门壮，潮生凤岭长。莫须悲去住，咫尺是江乡。
金洋堰
作者：何悌
朝代：明
体裁：七言律诗

为爱洪流足溉田，十旬两度此登旋。日催岚色开图画，风领泉声奏管弦。墨载贞珉追往事，祠临高渚报先贤。三农何幸当平世，蒸粒常歌大有年。
送龙门宗人殿凤山始祖墓还里
作者：何文绘
朝代：明

衣冠礼拜出名家，岭海重开宝树花。聚会独逢清夜月，淹留却忆旧时华。银河远带龙潭水，霄汉光浮凤岭霞。回首故乡思雨露，年年三月泛仙槎。
梅坳题石
作者：何日精
朝代：明

青楼空擅一时名，铜雀风流自属卿。笑脸祇从遗影艳，醉怀偏逐步虚声。牵愁检韵难赓咏，掩泪缘君半减枰。可是莲香知已足，尚留佳事在孤茔。
寄宿旅邸
作者：何明远
朝代：明
体裁：七言绝句

旅馆藜床七尺悭，草茵零落布衾单。五更霜净天如洗，人与梅花一样寒。
一舫斋
作者：何景明
朝代：明

乾坤聊一舫，高卧此斋深。竹散琴书色，窗开岛屿阴。乘桴浮海意，击楫渡江心。无限风波里，何人叹陆沉。
七夕
作者：何景明
朝代：明

夜久高城风露收，微云斜汉两悠悠。闺中捣素思关塞，楼上穿针待女牛。屏烛夜深秋似水，池花香淡月如钩。桂宫高处寒多少，谁念嫦娥此夜愁。
七夕
作者：何景明
朝代：明

楚客旅魂惊巧夕，燕京风俗斗穿针。楼台送暑催秋扇，关塞迎寒起暮砧。海内弟兄风雨梦，天涯儿女岁时心。乘槎莫问支机石，河汉年年此夜阴。
七夕二首
作者：何景明
朝代：明

逝节忽不处，佳夕复我临。神飙汎光蕙，渥露沾华林。缅彼牛女会，兹端竟难谌。形影憯相望，胡由接徽音。飘飖翠龙驾，髣髴青瑶簪。长河坐移转，素波敛西沉。灵彩欻以晦，游云起层阴。同欢恋胶漆，异处悲辰参。翘思慕远匹，感此涕流衿。举俗慕良旦，好尚各有趋。高楼曝纨绮，贫女无缯襦。移时曜灵没，素月复已舒。群居侈欢宴，长坐独愁吁。愁吁亦何为，同裯与我殊。春徂秋未返，膏沐谁为娱。仰视河汉女，相违复来俱。要知比翼乖，各阻天一隅。乖离有重觏，母使寸心渝。
七夕二首·其一
作者：何景明
朝代：明

逝节忽不处，佳夕复我临。神飙汎光蕙，渥露沾华林。缅彼牛女会，兹端竟难谌。形影憯相望，胡由接徽音。飘飖翠龙驾，髣髴青瑶簪。长河坐移转，素波敛西沉。灵彩欻以晦，游云起层阴。同欢恋胶漆，异处悲辰参。翘思慕远匹，感此涕流衿。
七夕二首·其二
作者：何景明
朝代：明

举俗慕良旦，好尚各有趋。高楼曝纨绮，贫女无缯襦。移时曜灵没，素月复已舒。群居侈欢宴，长坐独愁吁。愁吁亦何为，同裯与我殊。春徂秋未返，膏沐谁为娱。仰视河汉女，相违复来俱。要知比翼乖，各阻天一隅。乖离有重觏，母使寸心渝。
七夕刘子纬宅次君卿韵
作者：何景明
朝代：明

良时届今夕，欢觏谐兹方。流飙委芳卉，清池激微凉。仰观牛女星，荧荧河汉傍。纤月扬西隅，浮云起中央。合离一以怆，明晦古难量。絷子场下驹，慰我长思望。
七夕词
作者：何景明
朝代：明

双星渡河月西没，悲参怨商愁夜独。霄阑箕斗自低昂，心怜情恨看七襄。人生失意无贱贵，寒机织妇鸳鸯思，金屏玉瑟宫娥泪。
万岁节
作者：何景明
朝代：明

北望看辰极，孤城首重回。祥云九重殿，仙露万年杯。凤辇通宵备，龙旂拂曙开。侍臣金鉴录，谁有九龄才。
三关
作者：何景明
朝代：明

楚塞三关隘，云峰入望重。何年戎马地，空有昔人踪。积水沉秋堞，长烟带古烽。乾坤当失据，饕餮任群凶。
三山春宴图歌
作者：何景明
朝代：明

自有三山镇京口，形势跨绝东南山。江吞海吐互变见，参天峙地何巑岏。凭风倒影万楼阁，动摇缥缈虚无间。色开岛上金银阙，气接天中龙虎关。我从唐翁画图见，大夫指点三山宴。仙人骖鸾倏来往，烟鬟雾佩流云霰。江桃千春一放花，海桑亘古终难变。开图为雁长生词，却讶丹青山水奇。白浪闪灼金芙蓉，青天静拭青琉璃。蓬莱下用六鳌载，缑岭遥将双凤骑。地灵生人本非偶，祷尼降岳理亦有。大夫家住三山口，綵衣归来奉翁母，愿言寿比三山久。
三忠祠
作者：何景明
朝代：明

三忠祠在帝城东，桧柏阴阴沙院风。朝暮冠裳频下马，春秋香火一开宫。中原涕泪江山远，异代精灵庙宇同。汉业崩摧如宋业，古今南北恨无穷。
三月七日同诸生出游
作者：何景明
朝代：明

清晨招尔辈，同出眺烟沙。寒食孤村路，春风万树花。藉兰临水曲，折柳到山家。独少青尊共，能无愧物华。
三月三日
作者：何景明
朝代：明

三月正三日，长安春可哀。雁从南国至，花向北人开。戎马中原地，乡关万里台。蹉跎叹物色，容易岁年催。
三月三日
作者：何景明
朝代：明

病眼看天地，风沙当昼吹。赏心孤酒伴，行乐过花时。水曲兰芳静，城阴柳絮迟。东郊有车马，春色报人知。
三清山人歌
作者：何景明
朝代：明

山人佩剑冠远游，腰间鞶囊垂虎头，七星照耀金银钩。东行策杖指卢霍，逝将沧海寻丹丘。三清西南龙虎连，攒峰叠翠盘石莲。千崖万壑不可以径度，玉梁倒挂银河前。青蜺下望熊云烟，石璧中开日月悬。傍通七十二福地，白玉楼台罗洞天。此中栖身炼大药，宝笈灵书启五岳。骑鹿时见南斗君，闻笙夜候缑山鹤。我今游目送冥鸿，欲访名山入越中。飞梁万丈倘可接，共尔青天蹑彩虹。
上亡兄墓
作者：何景明
朝代：明

阡兆还经岁，音容不可追。几时门吏散，今日路人悲。壑有藏舟处，林馀挂剑枝。哀哀怜小弟，难忘鹡鸰诗。
上元叶邦重别墅归
作者：何景明
朝代：明

昏钟野寺到郭，晚饭人家出村。斜日山颠水曲，东风万户千门。星河渡口深夜，灯火城中上元。犹似去年今夕，不堪烟景销魂。
上李石楼方伯
作者：何景明
朝代：明

三晋多人杰，吾师出固然。素汾经太岳，紫塞入幽燕。世业端居里，名邦倚舜田。由来天运复，谁谓地灵偏。郭相惭先达，王通俟后贤。明经超第一，射策对三千。感会逢昌纪，登庸起少年。剑锋寒照雪，辞藻丽生烟。博物张华让，多才子建怜。八叉迎客赋，只字使人传。岂独文章贵，还应器识全。雄谈飞玉露，浩气豁金天。毫节唐元振，英风鲁仲连。青云仍自致，黄鹄任孤骞。簪笔星辰上，持书日月前。触邪称獬豸，特立惮鹰鹯。东观临晨入，西台薄暮旋。朝回焚疏草，吏散阅陈编。百采班行整，群公礼数虔。一年巡洛表，两命下秦川。斧钺威关陇，舟船达涧瀍。石林风淅沥，霜仗月婵娟。边徼胡宵遁，茅茨犬夜眠。激扬弘宪度，旌别布威权。制作人文涣，经行草木鲜。阐幽辉往哲，访古遍遗阡。汲黯还辞汉，张骞又使边。台端堪秉节，湖上且移旃。城接三江树，波通七泽莲。蛮夷恩已洽，州郡役多蠲。纠察元无隐，棼嚣肯自便。驻车仁雨渥，登座法星悬。远臬驰誉久，当途荐疏联。碧梧看凤跱，乔木待莺迁。分陕推公奭，封侯得傅玄。开藩临宋苑，张幕傍河壖。位重心逾下，名高守益坚。薇花当省署，棠萼满郊廛。声价隆方镇，光芒动斗躔。明堂求画栋，清庙想朱弦。寇准真时望，王公劝早宣。麒麟功不朽，金石颂应镌。愚本蓬蒿质，那堪侍几筵。垂髫蒙引拔，无志荷陶甄。附骥怀深愿，登龙感夙缘。未除原宪病，空负乐生愆。旧业心常在，脩途步转邅。鸾鸣犹待律，鱼得敢忘筌。草野曕飞盖，云逵望著鞭。临风歌此曲，慷慨不成篇。
上李石楼方伯
作者：何景明
朝代：明
体裁：五言排律

三晋多人杰，吾师出固然。素汾经太岳，紫塞入幽燕。世业端居里，名邦倚舜田。由来天运复，谁谓地灵偏。郭相惭先达，王通俟后贤。明经超第一，射策对三千。感会逢昌纪，登庸起少年。剑锋寒照雪，辞藻丽生烟。博物张华让，多才子建怜。八叉迎客赋，只字使人传。岂独文章贵，还应器识全。雄谈飞玉露，浩气豁金天。毫节唐元振，英风鲁仲连。青云仍自致，黄鹄任孤骞。簪笔星辰上，持书日月前。触邪称獬豸，特立惮鹰鹯。东观临晨入，西台薄暮旋。朝回焚疏草，吏散阅陈编。百采班行整，群公礼数虔。一年巡洛表，两命下秦川。斧钺威关陇，舟船达涧瀍。石林风淅沥，霜仗月婵娟。边徼胡宵遁，茅茨犬夜眠。激扬弘宪度，旌别布威权。制作人文涣，经行草木鲜。阐幽辉往哲，访古遍遗阡。汲黯还辞汉，张骞又使边。台端堪秉节，湖上且移旃。城接三江树，波通七泽莲。蛮夷恩已洽，州郡役多蠲。纠察元无隐，棼嚣肯自便。驻车仁雨渥，登座法星悬。远臬驰誉久，当途荐疏联。碧梧看凤跱，乔木待莺迁。分陕推公奭，封侯得傅玄。开藩临宋苑，张幕傍河壖。位重心逾下，名高守益坚。薇花当省署，棠萼满郊廛。声价隆方镇，光芒动斗躔。明堂求画栋，清庙想朱弦。寇准真时望，王公劝早宣。麒麟功不朽，金石颂应镌。愚本蓬蒿质，那堪侍几筵。垂髫蒙引拔，无志荷陶甄。附骥怀深愿，登龙感夙缘。未除原宪病，空负乐生愆。旧业心常在，脩途步转邅。鸾鸣犹待律，鱼得敢忘筌。草野瞻飞盖，云逵望著鞭。临风歌此曲，慷慨不成篇。
上祖茔
作者：何景明
朝代：明

故域西山绕，佳城望转幽。松寒迷唳鹤，草暖集眠牛。不见丘原起，空怀霜露愁。诸孙时扫谒，哀泪洒松楸。
下宫行
作者：何景明
朝代：明

下宫兵来围朔妻，置儿裤中儿不啼。一索不得当再索，孤儿那可活。嗟杵臼，尔为朔客我为友，立孤诚难死何有。嗟程婴，女当徐死难当事，尔疆为难我为易。千金诈卖赵氏子，真孤乃存杵臼死。复赵社，婴刎头，报死者。
下陵曲
作者：何景明
朝代：明

上陵风以雨，下陵月星露。不见西陵宫，但见松柏树。朝行西山曲，暮至长安道。长安车马多，风吹陵上草。
与孙世其晚坐
作者：何景明
朝代：明

留客江村暮，开尊对浦沙。池心上孤月，树杪落残霞。地僻唯宜竹，秋高未有花。琴书堪晤语，随意宿山家。
与孙世其过张秀才
作者：何景明
朝代：明

长夏稀朝谒，相邀此地同。占晴行苑外，避暑出城中。翠筱含风静，苍波映日空。因思共童冠，归咏舞雩风。
与孙戴张三子纳凉
作者：何景明
朝代：明
体裁：五言律诗

薄暮携三子，追凉步短宵。水边低出月，楼上忽横箫。久露花沾湿，微风竹动摇。醉歌聊永夕，坐待紫宸朝。
与徐生
作者：何景明
朝代：明

念汝多风骨，论文亦有神。常怀万里志，须爱百年身。涉海方知水，为山不让尘。眼前书史在，无限古今人。
与王宗哲过访刘德徵兼有所怀
作者：何景明
朝代：明

天街并马过，零雨碧氛氲。王子真乘兴，刘郎雅好文。烛筵挥玉轸，风户袅垆薰。忽忆横箫客，遥遥隔彩云。
与贾郡博宿夜话
作者：何景明
朝代：明

世故相纠缠，人生剧如系。予方值忧艰，子亦念淹滞。邂逅胡不频，兹岁忽将逝。苍苍季冬夕，悄悄昆虫闭。积雪委沙曲，回风薄林际。繁星烂高寒，明月皓初霁。闻鸡起中夜，扪虱谈当世。萧条时事危，寂寞古人计。天地悲疮痍，江湖愧经济。怀哉式微诗，泫然出双涕。
与韩汝庆行归长安望月
作者：何景明
朝代：明

中秋高宴会，客散向长安。皓月千门里，青天并马看。明添化蕊乱，阴孟柳条繁。怅望高云上，何由振羽翰。
世其宅夜集同君采作限难字
作者：何景明
朝代：明

冬夕具盘餐，明灯坐不寒。独怜竹叶盏，仍对菊花团。素月萦窗细，高云傍苑残。美人江国去，惆怅采芳难。
丛台
作者：何景明
朝代：明

邯郸多侠士，赵地产名娼。日夕高台上，欢宴殊未央。黄金饰舞榭，白璧缀砍梁。安见千年后，空令春草长。
东岩亭
作者：何景明
朝代：明

卜筑东岩白石矼，孤亭袅袅出烟江。细分杨柳开风槛，倒影扶桑坐日窗。
东昌公哀词
作者：何景明
朝代：明

壮志空寥廓，中年与世辞。露寒青草梦，风惨紫荆悲。入政光前辈，传经实我师。大苏碑不忝，惭继子由词。岳城淹六纪，东郡未经年。别驾王祥胜，弹琴子贱贤。一官犹黑发，万事已黄泉。铭石看遗绩，凄凉太史篇。江海悠悠逝，那堪死别情。向平婚未毕，皂宰宦初成。夜雨原花落，秋风墓草生。九京何日返，空复望佳城。复魄黄河远，归程汝路偏。素车临故域，华表立新阡。室女啼秋夕，乡人吊墓田。萧条风雨候，愁绝对床年。一自封泉室，偏惊节序除。白杨悲北郭，青草蔓飞墟。天地存亡里，江湖涕泪馀。寂寥身后事，不忍读遗书。
东昌公哀词·其一
作者：何景明
朝代：明

壮志空寥廓，中年与世辞。露寒青草梦，风惨紫荆悲。入政光前辈，传经实我师。大苏碑不忝，惭继子由词。
东昌公哀词·其三
作者：何景明
朝代：明

江海悠悠逝，那堪死别情。向平婚未毕，皂宰宦初成。夜雨原花落，秋风墓草生。九京何日返，空复望佳城。
东昌公哀词·其二
作者：何景明
朝代：明

岳城淹六纪，东郡未经年。别驾王祥胜，弹琴子贱贤。一官犹黑发，万事已黄泉。铭石看遗绩，凄凉太史篇。
东昌公哀词·其五
作者：何景明
朝代：明

一自封泉室，偏惊节序除。白杨悲北郭，青草蔓飞墟。天地存亡里，江湖涕泪馀。寂寥身后事，不忍读遗书。
东昌公哀词·其四
作者：何景明
朝代：明

复魄黄河远，归程汝路偏。素车临故域，华表立新阡。室女啼秋夕，乡人吊墓田。萧条风雨候，愁绝对床年。
东林书院
作者：何景明
朝代：明

东林精舍接东城，出谷先歌伐木声。气象久瞻程伯子，抠趋今见鲁诸生。芝兰入室香俱化，桃李开门树总成。河渭滔滔同向海，济川舟楫几时行。
东河三月晦日
作者：何景明
朝代：明

雨宿东河夜，送春山馆寒。远沙霾雾树，危石上风湍。惯涉波涛险，偏经道路难。平生四方志，回首欲求安。
东海太守行赠徐以敬
作者：何景明
朝代：明

西曹大夫，东海太守，且停尔车饮我酒。二十读书饱经术，腰下组绶无一尺。一朝天子赐五马，十年官至二千石。汉家盗贼满山东，十城九城荆杞中。玉食常怀股肱郡，苍生久慕循良风。况君兄弟皆甲第，出入光辉无与比。兄飞仙舄宰王畿，弟握侯符长千里。四世五公自此始，不见关西杨伯起。
东皋
作者：何景明
朝代：明

蔼蔼东皋村，中有幽人宅。茅堂入空林，草径无来客。林中桂树英，容采耀月夕。寒香有时匮，秋来望攀折。
两后次孟望之二首
作者：何景明
朝代：明

断雨藏深浦，残云霁晚空。人家乱水外，野艇夕阳中。风急鸣江鹳，天高落塞鸿。沧浪浩歌起，身世羡渔翁。万里看无际，高秋接素氛。沙村昏片雨，石壁断孤云。鸿雁常求侣，凫鸥不离群。寒山有落木，风起暮缤纷。
两后次孟望之二首·其一
作者：何景明
朝代：明

断雨藏深浦，残云霁晚空。人家乱水外，野艇夕阳中。风急鸣江鹳，天高落塞鸿。沧浪浩歌起，身世羡渔翁。
两后次孟望之二首·其二
作者：何景明
朝代：明

万里看无际，高秋接素氛。沙村昏片雨，石壁断孤云。鸿雁常求侣，凫鸥不离群。寒山有落木，风起暮缤纷。
两河口
作者：何景明
朝代：明

东下商南路，西辞蜀北门。青山两河口，古戍百家村。曲栈盘林杪，危湍喷石根。经过回白首，踪迹半乾坤。
两湖书屋
作者：何景明
朝代：明

书屋何年结构成，青天对落两湖清。岸回沙槛鼋鼍坼，水抱晴窗日月生。开卷已知当世事，下帷应见古人情。扁舟南国无由并，暮采芙蓉怅独行。
中元夜月
作者：何景明
朝代：明

片月东城上，长风度早秋。光临青嶂发，影抱碧潭流。灏气沉沙浦，馀辉恋水楼。何人更吹笛，关塞不胜愁。
中元节有感
作者：何景明
朝代：明

去岁中元节，朝陵百职同。严趋神路左，遥拜孝园东。龙虎瞻王气，乾坤仰帝功。未回衡岳驾，空堕鼎湖弓。启兆龟图顺，编年凤历终。玉衣陈画幄，宝瑟瑀玄宫。北极犹前日，南薰亦旧风。病居逢此日，长望五云中。
中元节有感
作者：何景明
朝代：明

去岁中元节，朝陵百职同。严趋神路左，遥拜孝园东。龙虎瞻王气，乾坤仰帝功。未回衡岳驾，空堕鼎湖弓。启兆龟图顺，编年凤历终。玉衣陈画幄，宝瑟閟玄宫。北极犹前日，南薰亦旧风。病居逢此日，长望五云中。
中林之棘·送崔子也
作者：何景明
朝代：明
体裁：四言诗

中林之棘，维桃与李。阪田之特，生也曷以。民之无俦，曷其有巳。王事皇皇，驾言徂行。念子出宿，我居��。我心之迈，与子同征。行野蹶蹶，行国迈迈。无草不茂，无谷不溃。民之瘁矣，心忧用喟。彼鱼之罭，在彼河梁。彼兔之罝，在彼河侧。岂不是思，进退维亟。同贾知贪，同食知甘。予谅子怀，如口弗爽。予之有怀，子岂不谅。火之方殷，不戒胥燔。水之方割，不戒胥溺。火之方殷，乃仇扑灭。水之方割，弃其舟楫。有渰斯雨，有霰斯雪。如履坚冰，乃尚思热。众方媚矣，莫敢独说。如处大厦，俟其颠覆。谓人弗言，言成祸矣。谓人弗职，职成过矣。孰无朋友，倡谁和矣。子曰弗仕，子有父母。予曰弗仕，兄弟尤予。天子则不罪，朋友弗取。
中秋
作者：何景明
朝代：明

风尘悲海内，满月对长安。闻道王侯第，中宵晏未阑。遏云催玉管，生水弄金盘。独念南征将，关山此夜寒。
中秋十七夜留康德涵饮二首
作者：何景明
朝代：明

飘风会浮云，白曜奄西藏。羁人惜短晷，眷此秋夜长。长夜无与晤，所怀浩难忘。君子枉光驾，嬿婉情未央。披轩待流月，展转错华觞。临觞惨不御，对景久徬徨。郁雾暧庭阴，黯黯如降霜。流波委颓魄，兹岁渐以更。消长互相谢，盛满安可常。勖哉君子心，谦谦道弥光。客心悲夕阴，相顾增烦忧。麾杯浩歌起，欲去不可留。屏营独抚膺，仰观熠耀流。倏焉四宇豁，众星烂以稠。游气降大谷，浮飙扇清秋。昊天舒华魄，御耀西南楼。朱门歇笙竽，绮帞车马休。嗟尔晨明月，烛烛安所求。
中秋十七夜留康德涵饮二首·其一
作者：何景明
朝代：明

飘风会浮云，白曜奄西藏。羁人惜短晷，眷此秋夜长。长夜无与晤，所怀浩难忘。君子枉光驾，嬿婉情未央。披轩待流月，展转错华觞。临觞惨不御，对景久徬徨。郁雾暧庭阴，黯黯如降霜。流波委颓魄，兹岁渐以更。消长互相谢，盛满安可常。勖哉君子心，谦谦道弥光。
中秋十七夜留康德涵饮二首·其二
作者：何景明
朝代：明

客心悲夕阴，相顾增烦忧。麾杯浩歌起，欲去不可留。屏营独抚膺，仰观熠耀流。倏焉四宇豁，众星烂以稠。游气降大谷，浮飙扇清秋。昊天舒华魄，御耀西南楼。朱门歇笙竽，绮帞车马休。嗟尔晨明月，烛烛安所求。
中秋十三日子容楼
作者：何景明
朝代：明

对酒中秋日，凭栏万里遥。风高塞国雁，月近海门潮。兴逐燕歌起，魂从楚望销。无边汉宫柳，烟色昼萧萧。
中秋夜集吕给事宅
作者：何景明
朝代：明

银汉高秋露，严城月色阴。美人今夜酒，游子故乡心。乌鹊江边去，蛟龙海上吟。汉宫楼殿迥，莫使暮寒侵。
中秋无月
作者：何景明
朝代：明

月赏今年罢，高楼独客愁。关山中夜笛，江汉故乡舟。暗雨捎檐入，秋萤度槛流。应知云雾上，天柱有人游。
为李秀才寿母
作者：何景明
朝代：明

寒岁开筵处，佳辰对碧山。梅花似白发，萱草亦朱颜。志与和熊苦，身因驾鹿闲。百年应自慰，常见舞衣斑。
为王子悼亡
作者：何景明
朝代：明

玉魄无消息，星辰隔紫泉。舞鸾沉宝镜，飞凤落金钿。不待中郎贵，空传上妇贤。平生浣沙处，流水恨潺湲。
为陇州李举人寿其伯尚书公
作者：何景明
朝代：明

见说尚书解绶还，七年高卧陇西山。曾悬履舄星辰上，更闪旌旗楚蜀间。老伴青松全晚节，静餐丹药驻春颜。竹林仲子追随地，二阮风流尚可攀。
乌夜啼
作者：何景明
朝代：明

哑哑乌啼宫井霜，残月半落明星光。城头吹笳已复罢，宫中击鼓殊未央。
乐陵令行
作者：何景明
朝代：明

山东郡县一百八，无有一城无战场。到今漂血成野水，如山白骨横秋霜。云台功高将不收，投笔亦有书生谋。黄金大印赐豪贵，白面岂得言封侯。唐朝公卿集如云，平原太守名不闻。二十四城见贼走，抗城乃是平原守。君不见前者寇盗时，县吏州官各亡命。北梁白马终日行，济上黄旗错相映。不闻开门战，但闻开门迎。吁嗟乎！平原太守乐陵令。
乐陵令行
作者：何景明
朝代：明

山东郡县一百八，无有一城无战场。到今漂血成野水，如山白骨横秋霜。云台功高将不收，投笔亦有书生谋。黄金大印赐豪贵，白面岂得言封侯。唐朝公卿集如云，平原太守名不闻。二十四城见贼走，抗城乃是平原守。君不见前者寇盗时，县吏州官各亡命。北梁白马终日行，济上黄旗错相映。不闻开门战，但闻开门迎，嗟乎，平原太守乐陵令。
九川行
作者：何景明
朝代：明

君不见自从天地开，天下之水皆西来。黄河昆崙一线出，下转秦甸轰奔雷。长江广汉两荡潏，浊泾清渭中萦回。帝遣九龙下治此，江汉安流泾渭理。华岳中断仙掌高，却放黄河行万里。九龙蜿蜒上天去，至今犹馀九川水。秦中云雨四时遍，北地尘沙几回徙。我来长安不见九，川水得见九川子。九川子是非常人，朝辞川上麋鹿群，夕盒青琐为帝臣。已从华衮补日月，况执彤管排风云。长风西来吹北极，西望川流渺何极。野岸空悬舟楫心，塞林暮绕波涛色。吁嗟江汉犹阻兵，中原不见黄河清。虺蛇豺虎满道路，黄埃浊浪无人行。九川子，何不更鞭九龙起，坐视天下横流水。
九日
作者：何景明
朝代：明

盗贼无休日，凭高泪满缨。岷峨日悽怆，江汉失澄清。故国遗军壁，孤城傍虏营。兵戈生朔气，鼙鼓入秋声。吹帽他时兴，登台此日情。宾朋共一笑，俯仰异平生。黄菊淮川晚，丹枫楚岸晴。蹉跎栗里醉，憔悴泽中行。近郭青山抱，回堤绿水萦。长阴接远句，短日背高城。墟里孤砧发，关河一雁鸣。临觞忧战伐，对食想升平。元帅谁摧敌，尚书尚用兵。幽人独北望，疲卒举西征。秋圃芳菲杂，闲门鸟雀盈。垂萝飘几席，落叶袅檐楹。夕竹捎烟劲，寒花泫露明。光阴玄鸟变，湖海白鸥轻。放逐宁违性，栖迟且避名。苍生大臣在，莫自涕纵横。
九日不见菊次刘朝信韵
作者：何景明
朝代：明

一秋风物已凄凉，九日无花只断肠。徒把青尊留客醉，不教繁朵向人黄。鸣弦急管休相聒，舞蝶游蜂莫自狂。独坐孤城正愁寂，更堪落木下斜阳。
九日同张膳部刘符台游法藏寺
作者：何景明
朝代：明

东林地僻无人到，九日天清有伴寻。在野兴深增感慨，望乡心远慰登临。丛篁雨飒春墙碧，老桧霜留古殿阴。共酌昏钟驱马出，独聆风鹤送馀音。
九日同诸友登贤隐山五首
作者：何景明
朝代：明

九日西山上，登临思渺然。高城过一雁，疏柳歇繁蝉。胜概仍佳节，同游似往年。休将竹叶盏，空对菊花前。古寺来游日，高秋云物清。楼台芇里目，时序百年情。野树斜侵郭，河流曲抱城。明年当此际，谁与共题名。野望秋无赖，西风城树凋。浮云满天地，落日更萧条。醉舞随长剑，哀歌逐短箫。龙山高兴者，千载竟难招。野寺空崖里，高台旧国傍。山川待我辈，风日媚重阳。云峤秋临迥，松林暮倚长。由来宋玉意，摇落自悲伤。薄暮经行处，千岩落照深。孤松秀云壑，众草莽寒林。故里登高兴，平居怀旧吟。风前一感慨，不异古人心。
九日同诸友登贤隐山五首·其一
作者：何景明
朝代：明

九日西山上，登临思渺然。高城过一雁，疏柳歇繁蝉。胜概仍佳节，同游似往年。休将竹叶盏，空对菊花前。
九日同诸友登贤隐山五首·其三
作者：何景明
朝代：明

野望秋无赖，西风城树凋。浮云满天地，落日更萧条。醉舞随长剑，哀歌逐短箫。龙山高兴者，千载竟难招。
九日同诸友登贤隐山五首·其二
作者：何景明
朝代：明

古寺来游日，高秋云物清。楼台芇里目，时序百年情。野树斜侵郭，河流曲抱城。明年当此际，谁与共题名。
九日同诸友登贤隐山五首·其五
作者：何景明
朝代：明

薄暮经行处，千岩落照深。孤松秀云壑，众草莽寒林。故里登高兴，平居怀旧吟。风前一感慨，不异古人心。
九日同诸友登贤隐山五首·其四
作者：何景明
朝代：明

野寺空崖里，高台旧国傍。山川待我辈，风日媚重阳。云峤秋临迥，松林暮倚长。由来宋玉意，摇落自悲伤。
九日同陈侍御凤谷登宴
作者：何景明
朝代：明

柏台骢马使，兰谷凤仙家。暂驻三秦节，来看九日花。风霜高锦树，云日丽清沙。去去层霄上，回瞻北斗斜。
九日同马君卿任宏器登高四首
作者：何景明
朝代：明

岁岁重阳菊，开时不在家。那知今日酒，还对故园花。野静云依树，天寒雁聚沙。登临无限意，何处望京华。远地宜登望，秋光薄暮浓。楼高窥万井，潭迥落千峰。花为重阳发，人怀百岁逢。同游俱俊彦，尊酒得从容。病思逢佳节，孤怀忆远游。河山还似昔，烟树不胜秋。故国浮云去，高台日暮愁。牛山元有恨，休讶泪长流。向夕枫林爽，行吟未拟回。明霞积水外，落日古城隈。鼓角秋深怨，风霜岁晚催。莫将迟暮意，孤负菊花杯。
九日同马君卿任宏器登高四首·其一
作者：何景明
朝代：明

岁岁重阳菊，开时不在家。那知今日酒，还对故园花。野静云依树，天寒雁聚沙。登临无限意，何处望京华。
九日同马君卿任宏器登高四首·其三
作者：何景明
朝代：明

病思逢佳节，孤怀忆远游。河山还似昔，烟树不胜秋。故国浮云去，高台日暮愁。牛山元有恨，休讶泪长流。
九日同马君卿任宏器登高四首·其二
作者：何景明
朝代：明

远地宜登望，秋光薄暮浓。楼高窥万井，潭迥落千峰。花为重阳发，人怀百岁逢。同游俱俊彦，尊酒得从容。
九日同马君卿任宏器登高四首·其四
作者：何景明
朝代：明

向夕枫林爽，行吟未拟回。明霞积水外，落日古城隈。鼓角秋深怨，风霜岁晚催。莫将迟暮意，孤负菊花杯。
九日夜过刘以正别士奇
作者：何景明
朝代：明

重阳愁独酌，深夜喜相过。万里惟秦客，三杯亦楚歌。霜笳沉海月，风雁起滹河。醉别黄花去，能忘白玉珂。
九日怀铁溪
作者：何景明
朝代：明

独忆高夔府，何时骑马来。一秋常卧病，九日废登台。寂寞传杯手，凄凉作赋才。陶家园内菊，风雨为谁开。
九日显露宫宴集
作者：何景明
朝代：明

九日无风雨，宾朋更远来。菊花催酩酊，仙侣得追陪。眺迥山河出，登高殿阁开。携游有诸妙，词赋岂吾才。
九日独酌简何太仆
作者：何景明
朝代：明

无客秋堂菊自芳，寒城独酌对重阳。愁来转觉登台懒，病里谁传落帽狂。海内弟兄非异姓，楚南宾客本同乡。十年跃马从君地，风雨看花意不忘。
九日登仁寿寺后山
作者：何景明
朝代：明

石閤凌香岫，凭高烟雾开。人疑送酒客，地即望乡台。雁度桑乾去，云从碣石来。鱼龙瀚海北，万古一悲哀。
九日登慈恩寺閤三首
作者：何景明
朝代：明

示到慈恩久，今来九日期。天寒鸿雁少，秋晚菊花迟。摇落悲风雨，登临感岁时。牛山何处是，异代独兴思。地幽人迹少，僧至扫莓苔。閤迥湖光入，林昏雨色来。登台怜作客，入赋耻非才。何事临佳节，秋怀未肯开。莫引凭高目，沧茫海色遥。秋空波瀰瀰，寒日树萧萧。关塞俱摇落，音书久寂寥。天涯有兄弟，犹滞楚江桡。
九日登慈恩寺閤三首·其一
作者：何景明
朝代：明

示到慈恩久，今来九日期。天寒鸿雁少，秋晚菊花迟。摇落悲风雨，登临感岁时。牛山何处是，异代独兴思。
九日登慈恩寺閤三首·其三
作者：何景明
朝代：明

莫引凭高目，沧茫海色遥。秋空波瀰瀰，寒日树萧萧。关塞俱摇落，音书久寂寥。天涯有兄弟，犹滞楚江桡。
九日登慈恩寺閤三首·其二
作者：何景明
朝代：明

地幽人迹少，僧至扫莓苔。閤迥湖光入，林昏雨色来。登台怜作客，入赋耻非才。何事临佳节，秋怀未肯开。
九日袁惟学邀南园登高病不赴
作者：何景明
朝代：明

经秋予卧病，九日汝登台。怅望啼猿处，无由跃马来。暮天双雁落，寒日一花开。亦有杯中物，孤怀未易裁。
九日送师御史之浙中
作者：何景明
朝代：明
体裁：七言律诗

燕台九日送行旌，欲行不行骢马鸣。祖席正逢黄菊兴，亲闱先动白云情。霜飘斧钺江边驻，日出楼舡海上行。磊落此身真报主，岂徒壮观说平生。
九日送师御史之浙中
作者：何景明
朝代：明

燕台九日送行旌，欲行不行骢马鸣。祖席正逢黄菊兴，亲闱先动白云情。霜飘斧钺江边驻，日出楼船海上行。磊落此身真报主，岂徒壮观说平生。
九日雪荅崔太史
作者：何景明
朝代：明

常年九日多风雨，风雪今年更可哀。飒飒仍兼木叶下，辉辉故弄菊花开。关河朔气催燕塞，城阙秋阴起汉台。今日春秋谁纪异，亦知君是广川才。
九日震雷山怀望之
作者：何景明
朝代：明

九日东山上，思君江汉深。故园频宴会，佳节自登临。众壑流云气，孤峰落日阴。应知楚山上，独赋望乡吟。
九日黔国后园二首
作者：何景明
朝代：明

何处风烟消客愁，将军台榭枕山丘。一年又过重阳日，两鬓空愁万里秋。水国阴多寒已至，炎方霜后瘴初收。凭高欲送登临眼，更上池边百尺楼。天空远水明秋岸，梧叶萧森枫树残。黄菊数从行处见，紫萸独向醉中看。浮云楼观滇城暮，落日山川？道寒。忽忆登高去年客，慈恩湖阁共凭阑。
九日黔国后园二首·其一
作者：何景明
朝代：明

何处风烟消客愁，将军台榭枕山丘。一年又过重阳日，两鬓空愁万里秋。水国阴多寒已至，炎方霜后瘴初收。凭高欲送登临眼，更上池边百尺楼。
九日黔国后园二首·其二
作者：何景明
朝代：明

天空远水明秋岸，梧叶萧森枫树残。黄菊数从行处见，紫萸独向醉中看。浮云楼观滇城暮，落日山川？道寒。忽忆登高去年客，慈恩湖阁共凭阑。
九日黔国后园二首·其二
作者：何景明
朝代：明
体裁：七言律诗

天空远水明秋岸，梧叶萧森枫树残。黄菊数从行处见，紫萸独向醉中看。浮云楼观滇城暮，落日山川�道寒。忽忆登高去年客，慈恩湖阁共凭阑。
九日黔国后园二首·其二
作者：何景明
朝代：明

天空远水明秋岸，梧叶萧森枫树残。黄菊数从行处见，紫萸独向醉中看。浮云楼观滇城暮，落日山川𤏡道寒。忽忆登高去年客，慈恩湖阁共凭阑。
九月
作者：何景明
朝代：明

九月清霜下，中林蕙草寒。暮霞多变态，秋色不宜看。丘壑容吾拙，乾坤敢自安。古来俱涕泪，况复岁华残。
九月一日过刘氏昆弟对菊
作者：何景明
朝代：明

谢庭看朔菊，楚客醉燕邦。琼树元相对，金花亦自双。霜云阴夕院，灯火灿秋窗。待到重阳日，还来倒玉缸。
九月二十五日会曹汝学侍御于麓堂夜归遂过侍御宅
作者：何景明
朝代：明

东阁留樽罢，西台夜过时。题诗倚骢马，换酒脱金龟。菊院霜天静，枫城海月迟。向来秋寺约，还许赴佳期。
九月二十六日同贾广文刘举人任贡士高夔府先生宅内赏菊四首
作者：何景明
朝代：明

陶令门前花尽开，郭西骑马看花来。疏枝淡蕊寒仍发，细雨斜风晚更催。拟向夜深还秉烛，可怜秋尽始传杯。相逢一笑具非易，共把繁枝醉不回。秋来摇落倍堪嗟，喜见孤芳殿物华。深院护篱元密密，小堂穿径故斜斜。清词屡动诗人座，白酒还逢处士家。老逐少来无住日，莫教空负满头花。浅白轻黄千万枝，幽香今日始相期。雨中篱落人稀到，水畔亭台蝶不知。折向秋风堪寄远，种因晚节故开迟。去年此会今皆健，来岁花时可对谁。野店山家开已残，寒来移近曲阑干。亭亭似与霜华斗，冉冉偏随月影繁。千里况逢佳客赏，几人能得故园看。清尊岁暮东篱下，采采金花不满盘。
九月二十六日同贾广文刘举人任贡士高夔府先生宅内赏菊四首·其一
作者：何景明
朝代：明

陶令门前花尽开，郭西骑马看花来。疏枝淡蕊寒仍发，细雨斜风晚更催。拟向夜深还秉烛，可怜秋尽始传杯。相逢一笑具非易，共把繁枝醉不回。
九月二十六日同贾广文刘举人任贡士高夔府先生宅内赏菊四首·其三
作者：何景明
朝代：明

浅白轻黄千万枝，幽香今日始相期。雨中篱落人稀到，水畔亭台蝶不知。折向秋风堪寄远，种因晚节故开迟。去年此会今皆健，来岁花时可对谁。
九月二十六日同贾广文刘举人任贡士高夔府先生宅内赏菊四首·其二
作者：何景明
朝代：明

秋来摇落倍堪嗟，喜见孤芳殿物华。深院护篱元密密，小堂穿径故斜斜。清词屡动诗人座，白酒还逢处士家。老逐少来无住日，莫教空负满头花。
九月二十六日同贾广文刘举人任贡士高夔府先生宅内赏菊四首·其四
作者：何景明
朝代：明

野店山家开已残，寒来移近曲阑干。亭亭似与霜华斗，冉冉偏随月影繁。千里况逢佳客赏，几人能得故园看。清尊岁暮东篱下，采采金花不满盘。
九月五日与张刘崔三子约九日游法藏寺塔刘尝约游西山竟寒盟故云
作者：何景明
朝代：明

未省重阳菊，谁邀我辈看。城南冇塔寺，共拟集衣冠。云起登台兴，风追落帽欢。此盟今夕定，莫似碧山寒。
九月十五夜月
作者：何景明
朝代：明

万里高秋月，青天此夜看。乍流关塞影，遥出海云端。淅淅开风幔，辉辉傍菊栏。清笳奏城阙，为报汉宫寒。
九月四日刘子见过二首
作者：何景明
朝代：明

入閤开尘拓，留尊对苑墙。杪秋馀暑湿，高树独风霜。岁逼乡心甚，天增病骨凉。自怜情兴减，不比向来狂。汝病稀相见，高诗久不闻。侧思金石奏，喜挹蕙兰芬。细菊妍霜昼，繁砧乱朔云。萧萧秋日兴，对尔忆离群。
九月四日刘子见过二首·其一
作者：何景明
朝代：明

入閤开尘拓，留尊对苑墙。杪秋馀暑湿，高树独风霜。岁逼乡心甚，天增病骨凉。自怜情兴减，不比向来狂。
九月四日刘子见过二首·其二
作者：何景明
朝代：明

汝病稀相见，高诗久不闻。侧思金石奏，喜挹蕙兰芬。细菊妍霜昼，繁砧乱朔云。萧萧秋日兴，对尔忆离群。
九月桃梨花
作者：何景明
朝代：明

九月桃梨树，花开满故枝。寄言车马客，不是艳阳时。
乞巧行
作者：何景明
朝代：明

鹊桥崔巍河宛转，织女牵牛夜相见。岳阳女儿迎七夕，乞巧楼高高百尺。华灯明月光窈窕，结綵蟠花绮罗绕。富家女儿恃娇小，年年乞巧不得巧。贫家女巧世所稀，只为他人缝嫁衣。须臾露湿金剪刀，只星渐没河渐高。人间天上两迢遥，步袜仙裙空寂寥。君不见古来巧拙何足语，岁岁楼前竞儿女。
书院课士雨至有作
作者：何景明
朝代：明

两色閒堂静，横经坐昼深。笙歌非绛帐，弦诵有青衿。竹劲捎檐碧，松寒覆院阴。万人忧旱日，洗耳听秋霖。
二月见梅
作者：何景明
朝代：明

二月寒梅开满枝，素心宁与艳阳期。攀桃映李千花妒，弄日含风一树垂。不向天涯伤岁暮，岂缘江北见春迟。巡檐一笑聊相慰，斗色争妍非尔时。
云卿见访次韵
作者：何景明
朝代：明

悠悠世路谁知己，莽莽乾坤独爱才。近接南州留下榻，久开西阁待传杯。雪霜暮向天边尽，鸿雁春从海上来。细柳明沙相送地，不妨骑马夜深回。
云溪驿
作者：何景明
朝代：明
体裁：七言律诗

云溪驿里经过处，六七年间两度行。风土不殊初到日，雨墙难认旧题名。异方见月思乡县，远客逢秋念友生。明日巴陵江上酒，弟兄相对不胜情。
五平五仄体
作者：何景明
朝代：明

秋原何萧萧，耳目去杂茸。枯荷犹穿塘，苦瓠尚抱陇。寒风吹空林，落日照古冢。徘徊观陈踪，露下发忽竦。
五日
作者：何景明
朝代：明

五月五日天气鲜，艾叶榴花堆眼前。乡土岁时殊不恶，闾阎风俗自堪怜。邻人角黍能相送，野老蒲觞得共传。回首十年车马地，每逢佳节泪潸然。
五更
作者：何景明
朝代：明

五更霜雪霁，忽梦紫宸班。天上传钟鼓，风前想佩环。鸡鸣无复咏，马动亦虚还。忆在先朝日，朝朝见圣颜。
五月望月食
作者：何景明
朝代：明

月食逢中夏，山城黯黯阴。孤灯今夕泪，哀角万方心。雾嶂看初灭，风帘望转沉。清光无远复，斋坐及更深。
五马行
作者：何景明
朝代：明

使君五马来月氐，方瞳夹镜光离离。长身峻耳高七尺，锦云窣地王花赤。杏鞯蹙镫只盘龙，文羁翠刻金玲珑。青丝游缰绾不住，铁色蹄翻锦苔地。天闲沙苑贮几时，一朝分赐使君骑。使君行春常露冕，组鞚张油下山县。朱文露网动轻车，四野人家望通幰。去年来时楚江秋，长鞭驰过黄鹤楼。楚城骏马千万匹，解鞍坐视不敢俦。今年朝天入五凤，红缨宝玦连钱重。晓随鸾声撼玉珂，九陌风微尘不动。天子命下巡吾州，辉光重整金络头。吁嗟吾州本狭促，迮径宁当千里足。行行前驾肃且闲，郡人遥望只旌竿。驰道父老应开颜，区区狐豕谁敢前。桑条吐叶青郁郁，满路春尘绕车毂。使君不惜驱驰劳，无令暴吏登民屋。出门一送五马行，我马踟蹰皆不鸣。相逢同是他乡客，惆怅城边暮春别。山亭草色细雨时，野馆梨花寒食节。夕阳微微邺城树，寒烟漠漠淮川月。愿言努力策霜蹄，千金重有登台期。
亟谷草堂赠许廷纶
作者：何景明
朝代：明

万里河山一草莱，百年松桧此堂开。晴瞻华岳青天上，昼望仙人紫气来。避世且耕归马地，乘时须起卧龙才。长安送别风尘暮，洛日嵩云首重回。
亮公房雨后
作者：何景明
朝代：明

夕宿钿林院，萧萧竹树分。风雷回骤雨，星月度微云。妄色空中灭，名香静处闻。早知禅可托，末忍去人群。
人日怀孟望之
作者：何景明
朝代：明

人日登高聊引兴，万峰寂寞对申台。莺花出郭还难见，雨雪逢春尚未开。沙畔柳条悲暮角，城边柏叶照寒杯。关河怅望东归使，渺渺孤槎几日回。
人日斋居过王德徵
作者：何景明
朝代：明

斋居春昼冥，独过子云亭。雨雪逢人日，江湖问客星。望来花渐发，愁剧柳还青。更话东归棹，遥遥海思停。
仁寿寺
作者：何景明
朝代：明

塔庙开龙象，丛林会法筵。散花金布地，拄杖石飞泉。漂泊登高兴，依栖习静缘。北风吹袖起，昏黑下诸天。
今昔行送何燕泉
作者：何景明
朝代：明

君不见燕泉何子生南岳，十八名声动江海。年今四十少方伯，富贵由来重文采。金章紫绶乃自致，黑发红颜未曾改。忆初射策逢先皇，我为进士子为郎。芳花醉踏清沙苑，春树迎开画省堂。每投桃李报琼玖，多谢相知更相厚。倚玉元非异姓兄，断金况是同心友。宁知世事多变更，岐路人间各分手。四海风尘半甲兵，十年意气还杯酒。子方出守紫薇垣，予亦栖迟金马门。黄金尽识故交态，白璧翻思明主恩。中原送别哀离乱，汝水嵩川客心断。行马秋临清洛流，战场暮吊黄河岸。蓟桑青青燕草碧，梁王城边杏花白。功勋名位行有期，慷慨为子歌今昔。
代孙太守自题沱西别业次刘东山先生韵兼酬东山
作者：何景明
朝代：明

黄鹂未比谢家庄，绿野还连晋国堂。亭榭寥寥看市远，江湖渺渺接天长。摲过高士蓬三径，喜望佳人水一方。安石他年如未起，赋归应许共徜徉。
以行自西山还相访
作者：何景明
朝代：明

闻汝西山去，题诗十日还。独行翠微里，应到玉泉湾。石璧云孤袅，冬岩菊自斑。烟霞发妙思，高咏眇尘寰。
以道席上送世其与其妹丈萧执夫同行
作者：何景明
朝代：明

燕山杯酒暂相随，楚岸扁舟远并移。乡土青春归有伴，风尘沧海见无期。旧游每忆三江兴，此去遥传五岳诗。弟妹怜予各飘转，天涯送汝不胜悲。
仲春二日
作者：何景明
朝代：明

荒村春甲子，暮雨散高天。石壁临斜景，云岩落暗泉。长官行问俗，父老更占年。早晚春涛至，相将泛野船。
仲春雨霁出游郊麓览物叙怀兴言自歌四首
作者：何景明
朝代：明

旬阴豁初霁，临眺城四洲。决决松上溜，潺潺石间流。积霖晦平陆，春云弥崇丘。眷彼农人谈，写我终岁忧。崔巍南山郭，宛彼沙上道。荷筱赴脩垌，采萍涉流潦。怀贤顾已后，适已每不早。缅兹山中人，含念郁中抱。幽人久见招，解薜俟中林。山行岩光暝，水息霞气阴。随行委流止，寓物观浮沈。达人贵忘我，奚用存知音。举目怡清和，周览究昏昼。众壑积庭阶，攒峰罗户牖。攀林摘丛颖，越巘采孤秀。日暮天际云，忽与飘风遘。
仲春雨霁出游郊麓览物叙怀兴言自歌四首·其一
作者：何景明
朝代：明

旬阴豁初霁，临眺城四洲。决决松上溜，潺潺石间流。积霖晦平陆，春云弥崇丘。眷彼农人谈，写我终岁忧。
仲春雨霁出游郊麓览物叙怀兴言自歌四首·其三
作者：何景明
朝代：明

幽人久见招，解薜俟中林。山行岩光暝，水息霞气阴。随行委流止，寓物观浮沈。达人贵忘我，奚用存知音。
仲春雨霁出游郊麓览物叙怀兴言自歌四首·其二
作者：何景明
朝代：明

崔巍南山郭，宛彼沙上道。荷筱赴脩垌，采萍涉流潦。怀贤顾已后，适已每不早。缅兹山中人，含念郁中抱。
仲春雨霁出游郊麓览物叙怀兴言自歌四首·其四
作者：何景明
朝代：明

举目怡清和，周览究昏昼。众壑积庭阶，攒峰罗户牖。攀林摘丛颖，越巘采孤秀。日暮天际云，忽与飘风遘。
任宏器过访
作者：何景明
朝代：明

磊落同乡友，相寻到水涯。山中沽白酒，篱下觅黄花。积水寒天阔，连峰夕照斜。兴来高咏起，挥翰满烟霞。
任洪器草亭四首
作者：何景明
朝代：明

蔀薝当午溪云度，花重寒枝阁晓庭。芳草闭门春寂寂，东风吹雨半池青。蔷薇深院无行迹，风到闲门扫绿苔。明月满庭香袭袭，野塘新水藕花开。绕屋南山秋色静，数枝寒菊一篱烟。酒醒读罢秋声赋，风落松梢响石泉。门外水流云自起，雪峰半出草堂西。孤舟欲作山阴梦，月冷梅寒共一溪。
任洪器草亭四首·其一
作者：何景明
朝代：明

蔀薝当午溪云度，花重寒枝阁晓庭。芳草闭门春寂寂，东风吹雨半池青。
任洪器草亭四首·其三
作者：何景明
朝代：明

绕屋南山秋色静，数枝寒菊一篱烟。酒醒读罢秋声赋，风落松梢响石泉。
任洪器草亭四首·其二
作者：何景明
朝代：明

蔷薇深院无行迹，风到闲门扫绿苔。明月满庭香袭袭，野塘新水藕花开。
任洪器草亭四首·其四
作者：何景明
朝代：明

门外水流云自起，雪峰半出草堂西。孤舟欲作山阴梦，月冷梅寒共一溪。
何编脩瑭
作者：何景明
朝代：明

中州产名俊，河内天下士。平生饱藜藿，学道历壮齿。至朴敛华蔚，徽文陋雕绮。守渊安可窥，驰辩讵能止。洞悟超先几，微言析玄理。曲高难为和，行独寡知己。古辙多蓁芜，非君谁予起。
侠客行
作者：何景明
朝代：明

朝入主人门，暮入主人门，思杀主仇谢主恩。主人张镫夜开宴，千金为寿百金饯。秋堂露下月出高，起视厩中有骏马，匣中有宝刀。拔刀跃马门前路，投主黄金去不顾。
侠客行·朝入主人门
作者：何景明
朝代：明

朝入主人门，暮入主人门，思杀主雠谢主恩。主人张镫夜开宴，千金为寿百金饯。秋堂露下月出高，起视厩中有骏马，匣中有宝刀。拔刀跃马门前路，投主黄金去不顾。
侯郎中刘主事见过对菊
作者：何景明
朝代：明

菊树开初烂，轩窗坐晚晴。客非先有约，花亦太多情。霜艳娟娟静，风香细细生。天涯一杯酒，今夕对寒城。
修竹篇
作者：何景明
朝代：明

君不见真翁堂下竹贯日，干云千尺高亭亭。万木避霜色飒飒，空岩回翠涛平生。直节本无偶，手栽琅玕种琼玖。风月何曾忘此君，松梅况自称三友。东曹郎君翁所奇，节概更与翁名齐。神龙昔向沧波化，彩凤今从玉树栖。高堂兹辰开寿箓，却洗金盘对春竹。霓旌昼下仙人车，云管宵停嬴女曲。翁家旧住上林西，托根白近蓬莱池。雪崖冰柱映楼阁，雨露常沾万岁枝。
偏桥行
作者：何景明
朝代：明

城头日出一丈五。偏桥长官来击鼓。山南野苗聚如雨。饥向民家食生牯。三尺竹箭七尺弩。朝出射人夜射虎。砦中无房亦无堵。男解蛮歌女解舞。千人万人为一户。杀血祈神暗乞蛊。沙蒸水毒草根苦。上山下山那敢？。蠢尔苗民尔母侮。虞庭两阶列干羽。
偏桥行
作者：何景明
朝代：明
体裁：古风

城头日出一丈五。偏桥长官来击鼓。山南野苗聚如雨。饥向民家食生牯。三尺竹箭七尺弩。朝出射人夜射虎。砦中无房亦无堵。男解蛮歌女解舞。千人万人为一户。杀血祈神暗乞蛊。沙蒸水毒草根苦。上山下山那敢�。蠢尔苗民尔母侮。虞庭两阶列干羽。
元夕
作者：何景明
朝代：明

灯火万家欢，高楼玉漏残。舞留华月缓，歌袅绿云繁。雪郭春初霁，烟城夜不寒。尽桥垂柳外，游女佩珊珊。
元夕以道宅同苏管二君子
作者：何景明
朝代：明

烟满春城夜色凝，露融金掌月初升。愁边鼓吹频催宴，望里楼台尽放灯。四海朋簪今有盍，十年岐路已无凭。相知更遇秦中俊，欲赠琼琚恨未能。
元夕怀都下之游五首
作者：何景明
朝代：明

忆昨长安元夕来，五侯弦管上楼台。已见炬如千树列，更看灯似百花开。龙岫层城接御沟，香车宝勒夜深游。花坊竞买千金带，绮陌皆悬五色毬。夹路香尘夜不开，万人争道看灯来。金波宛转千门里，银汉逶迤一道回。紫禁烟花一万层，鳌山云里见崚嶒。繁星散作宫中炬，明月来为殿上灯。白马金珂上苑东，六街歌舞散香风。豪游已作三年梦，愁对春灯此夜红。
元夕怀都下之游五首·其一
作者：何景明
朝代：明

忆昨长安元夕来，五侯弦管上楼台。已见炬如千树列，更看灯似百花开。
元夕怀都下之游五首·其三
作者：何景明
朝代：明

夹路香尘夜不开，万人争道看灯来。金波宛转千门里，银汉逶迤一道回。
元夕怀都下之游五首·其二
作者：何景明
朝代：明

龙岫层城接御沟，香车宝勒夜深游。花坊竞买千金带，绮陌皆悬五色毬。
元夕怀都下之游五首·其五
作者：何景明
朝代：明

白马金珂上苑东，六街歌舞散香风。豪游已作三年梦，愁对春灯此夜红。
元夕怀都下之游五首·其四
作者：何景明
朝代：明

紫禁烟花一万层，鳌山云里见崚嶒。繁星散作宫中炬，明月来为殿上灯。
元夜仲修宅对月
作者：何景明
朝代：明

春月同看此度圆，酒杯聊得慰愁颜。宫前火树晴相照，苑外金珂晚并还。南去汉兵连楚蜀，北来胡马傍关山。侍臣尚忆先皇宴，惭近清光霄汉间。
元夜孙世其席上饯勤甫
作者：何景明
朝代：明

京国上元夜，相逢魂黯然。张灯非旧俗，满月是离筵。楚塞于戈外，春城鼓角边。同游重分手，海内各风烟。
元夜寺中集
作者：何景明
朝代：明

火树连能苑，烟花绕鹫峰。词人高宴会，令节喜过逢。阁度银河上，窗含宝月重。九衢风起夜，处处有歌钟。
元日
作者：何景明
朝代：明

元日王正月，传乎晚殿班。千官齐鹄立，万国候龙颜。辨色旌旗入，冲星剑佩还。圣躬无乃倦，几欲问当关。
元日
作者：何景明
朝代：明

扶桑日射南山观，杨柳春回北斗城。万里冠裳遥望阙，九霄车驾喜还京。
元日哭先人墓二首
作者：何景明
朝代：明

春色松楸地，凄凉望不穷。一哀临逝水，痛哭起悲风。江海无归路，尘沙有断蓬。一杯元日酒，空洒九原中。地下今安在，人间春自来。空馀万行泪，不尽百年哀。松柏开神路，星河隔夜台。林乌暮啼急，伫立不能回。
元日哭先人墓二首·其一
作者：何景明
朝代：明

春色松楸地，凄凉望不穷。一哀临逝水，痛哭起悲风。江海无归路，尘沙有断蓬。一杯元日酒，空洒九原中。
元日哭先人墓二首·其二
作者：何景明
朝代：明

地下今安在，人间春自来。空馀万行泪，不尽百年哀。松柏开神路，星河隔夜台。林乌暮啼急，伫立不能回。
元日言志
作者：何景明
朝代：明

北杓建寅月，东谷发首旦。气转青阳暧，日映丹霞烂。群物欣向荣，万象倏改观。自予脱朝簪，及兹谢尘干。世事鉴倚伏，节候感回换。岩耕慕长往，渊纶恣永玩。俯羡潜波鳞，仰惭薄霄翰。钦此无闷言，忘彼高飞叹。勉怀日新志，庶以慰朝旰。
入京篇
作者：何景明
朝代：明

轩车若水流，宫阙似云浮。畿田一千里，山河十二州。城中甲第共崔巍，别起云甍接露台。旭日才临万户动，飞尘遥见九关开。九关鸡鸣竞车马，百僚已集金门下。入卫皆为龙虎军，来朝尽是貂蝉者。天子乘春览物华，霓旌羽扇五云车。六龙不驻千官仗，匹骑常过七贵家。七贵家连凤城里，转日薰天势无比。池榭春来锦绣围，楼台日暮歌钟起。复有蒙恩过董仇，执柄持权得自由。不使府中除将相，直教门下谒王侯。王侯贵人慕豪富，意气相看益骄妒。未惜朱闲騕袅驹，岂论金谷珊瑚树。托身日月有光辉，举翼风云多会遇。可怜汉室盛衣冠，扬雄蓬巷独饥寒。终岁校书空闭阁，十年执戟不迁官。公孙射策取卿相，李广冯唐徒自叹。
入朝遇雨
作者：何景明
朝代：明

跃马天街霁，趋朝冷色催。好风先北起，微雨自东来。柳拂重城锁，花笼复道回。万方忧旱日，沾洒望蓬莱。
入直
作者：何景明
朝代：明

赋岂文园客，名惭骑省郎。闻鸡趋建礼，驻马望宫墙。风昼杨花色，烟春蕙草香。露盘天汉上，消渴意何长。
八哥
作者：何景明
朝代：明

窗前八哥鸟，学语太轻狂。何须以鹦鹉，自遣羽毛伤。
八日勤甫惠菊
作者：何景明
朝代：明

燕京明日是九日，庭下菊花无一花。岂意高人分玉树，遂令僻地有瑶华。当轩独酌怜秋石，倚槛丛开映晚沙。便语南邻田给事，不妨就饮过西家。
八日王宗哲宅见菊
作者：何景明
朝代：明

燕台菊树艳秋堂，楚客乡心益渺茫。人世几回逢一笑，天涯明日过重阳。高云锦石寒相映，细雨清沙湿不妨。况是右丞多雅咏，可能无兴醉花傍。
八月丁日
作者：何景明
朝代：明

孔庭严祀典，冠冕萃吾乡。霄汉回清乐，星辰入画裳。万年仍俎豆，千仞自宫墙。此日斯文地，瞻依病未忘。
八月二十八日子容过对菊
作者：何景明
朝代：明
体裁：五言律诗

近节逢花放，开尊集异乡。乾坤共一笑，风雨似重阳。谁识暮蝉意，独怜秋树芳。它时益烂熳，邀尔醉西堂。
公顺阻雨又赠
作者：何景明
朝代：明

孤城三日住，客子意何穷。水国春多雨，江沙晚更风。宦情临汉上，乡梦到秦中。几欲相拚过，清尊未得同。
六子诗六子者皆当世名士也予以不类得承契纳辅志励益者多矣病归值秋寤叹中夜有怀良友作六子诗
作者：何景明
朝代：明

王君青云姿，志岂屑丘壑。名家出杜鄂，少日游宛洛。奋身匹文鹓，战羽巢鸾阁。兴文烛雕龙，挥翰凌玄鹤。雅志在四海，随时偃经略。驰情继谢眺，日晏吟红药。
六月望月食
作者：何景明
朝代：明

未月黄衢厄，妖遮赤道行。魄残疑近晦，食甚始生明。奏鼓风飙惨，登坛雷雨清。搀抢犹未扫，天意岂休兵。
关山月
作者：何景明
朝代：明

关山月，夜照青海头。白骨征人怨，红颜少妇愁。少妇含嚬望月来，月明流影洞房开。岁暮机中缣素出，夜寒灯下剪刀催。年年捣衣明月秋，明月还随陇水流。闺里空教看破镜，沙场不见大刀头。
关门
作者：何景明
朝代：明

虎卫关门迥，龙沙塞曲深。风云时有气，日月昼长阴。中使西来讯，千官北望心。天寒汉宫阙，翠盖忆春临。
兵书峡
作者：何景明
朝代：明

空岩一卷书，绿苔字应灭。志决功不成，千秋有馀烈。
养蚕词
作者：何景明
朝代：明

桑叶青，蚕始生。桑叶莫莫，蚕白满箔。今年女儿道蚕早，昼夜照蚕恐蚕老。浮萍生叶麦落花，风檐缲丝斗鸣车。君不见簇上蚕乾死，老蚕成蛾又生子。
内直
作者：何景明
朝代：明

阁院雨晴初，微风动绮疏。凤池通紫极，云阙过清虚。衮职闻封事，军情见捷书。非才叨侍从，徒望五云车。
内直遇雪
作者：何景明
朝代：明

袅袅城云影，萧萧急霰催。远从仙阁度，轻绕凤池回。弄日摇彤管，含风引玉杯。春还今岁早，先报汉宫梅。
内阁荷花二首
作者：何景明
朝代：明

谁送仙葩此地栽，綵云飞掌对蓬莱。雕阑玉槛围花发，不放金盘十丈开。风吹菡萏并头开，水照金鱼队队回。映日跳波珠易碎，接云步障锦成堆。
内阁荷花二首·其一
作者：何景明
朝代：明

谁送仙葩此地栽，綵云飞掌对蓬莱。雕阑玉槛围花发，不放金盘十丈开。
内阁荷花二首·其二
作者：何景明
朝代：明

风吹菡萏并头开，水照金鱼队队回。映日跳波珠易碎，接云步障锦成堆。
再别清溪子
作者：何景明
朝代：明

冬馆萧条别，开樽为尔吟。岸梅催客鬓，江柳送归心。南国浮云暮，孤城积霰阴。逢春湖雁起，休滞北来音。
再游郭氏园亭二首
作者：何景明
朝代：明

仲夏一到此，主人开水亭。园林再驻马，台榭已流萤。细竹摇风牖，孤云度石屏。停杯更暮雨，何限北崖青。日暮北亭上，怅然秋望深。碧山聊柱杖，沧海未抽簪。苑上开云閤，窗中叠雾岑。长安足尘土，常过此登临。
再游郭氏园亭二首·其一
作者：何景明
朝代：明

仲夏一到此，主人开水亭。园林再驻马，台榭已流萤。细竹摇风牖，孤云度石屏。停杯更暮雨，何限北崖青。
再游郭氏园亭二首·其二
作者：何景明
朝代：明

日暮北亭上，怅然秋望深。碧山聊柱杖，沧海未抽簪。苑上开云閤，窗中叠雾岑。长安足尘土，常过此登临。
再至寺
作者：何景明
朝代：明

山家晚饭罢，清夜宿西林。古壁栖金象，花宫出梵音。三生石上话，万劫世间心。独爱寒岩柏，苍苍一院阴。
再过玄明宫
作者：何景明
朝代：明

朔海风云变，玄宫日月移。登临逼九日，摇落倍前时。翠竹寒虚寝，荒藤蔓曲池。重看石椁地，徒有雍门悲。
再送宏器
作者：何景明
朝代：明

春日城边驻客车，夕阳山下惜离居。燕关怅望风云外，楚水分携雨雪馀。万里登台先郭隗，十年题柱老相如。长安三月莺花烂，得意休忘尺素书。
写情
作者：何景明
朝代：明

莫将锦瑟怨年华，柳絮飘零梦谢家。小院回廊镇春昼，何人来为扫庭花。
冬夜
作者：何景明
朝代：明

膏火含朱光，玉樽泛清醴。閒房密以静，雪流窗户里。良友不我适，室阻怅伊迩。异人非我俦，聊酌娱妻子。
冬夜过仲木
作者：何景明
朝代：明

汉殿词臣第，秦川处士家。过逢遥慰藉，文翰转光华。夜兴山阴雪，春情渭北花。江湖望霄汉，相对一长嗟。
冬夜过饮戴时亮进士
作者：何景明
朝代：明

琴酒杨云宅，谈玄静夜真。庭无旋马地，室有聚萤人。霜雾生阴井，风灯动夕邻。喧喧万车马，日出自红尘。
冬月
作者：何景明
朝代：明

冬月今宵满，他乡此夜情。城高初影堞，楼静故当楹。雾濯寒辉苦，风吹夕晕生。捲帘愁不寐，庭树宿鸦惊。
冬月
作者：何景明
朝代：明

冬月少光辉，霜天影渐微。鼓鼙仍雪塞，灯火自风扉。水冻蛟潜泣，沙寒雁不飞。何时汉家将，双照羽旗归。
冬至
作者：何景明
朝代：明

北杓指玄朔，南景留严冬。中衢返羲驭，淑气扇黄钟。微阳惧不力，固阴密且重。至尊怵时令，端拱象钦恭。闭关关遏行，旅玉罗勋庸。天乃群物祖，日为众阳宗。眇兹一线晷，邈彼九渊龙。泰登自此肇，复来岂无从。圣人谨元始，君子履攸终。
冬至
作者：何景明
朝代：明

小至燕关眺望深，吐云山谷气阴阴。异乡盏酒谁相醉，独客篇诗秪自吟。入面风霜增老色，向人梅柳动春心。江湖更发南寻兴，极目茅堂楚岸林。
冬至
作者：何景明
朝代：明

至日哦诗野水滨，乍晴天气最宜人。檐前白日不觉晚，山下寒梅俱放春。远客盘餐还偶共，故园风俗自须亲。病来又见阳回节，鸣玉何由拜紫宸。
冬雨叹三首
作者：何景明
朝代：明

季冬十日雨不娓，寒烟冻雾何凄凄。城头无由见白日，坂下秪是愁黄泥。乡中饿叟纳官赋，白头赤脚行中路。薄暮临河望郡城，水深岸滑何由渡。一冬枯槁雪不集，细雨冥冥高岸湿。天边鸿雁安所归，岁晚蛟龙不得蛰。昨闻汝北多死亡，横尸委骨官道傍。我里四邻久已出，到今不知死何乡。西望千峰万峰连，出门朝暮生云烟。日傍雨脚下平地，风外涛头冲远天。急飙北回振林薄，白昼孤狸行近郭。城下饥乌啄死人，苍鹰侧来怒相攫。
冬雨叹三首·其一
作者：何景明
朝代：明

季冬十日雨不娓，寒烟冻雾何凄凄。城头无由见白日，坂下秪是愁黄泥。乡中饿叟纳官赋，白头赤脚行中路。薄暮临河望郡城，水深岸滑何由渡。
冬雨叹三首·其三
作者：何景明
朝代：明

西望千峰万峰连，出门朝暮生云烟。日傍雨脚下平地，风外涛头冲远天。急飙北回振林薄，白昼孤狸行近郭。城下饥乌啄死人，苍鹰侧来怒相攫。
冬雨叹三首·其二
作者：何景明
朝代：明

一冬枯槁雪不集，细雨冥冥高岸湿。天边鸿雁安所归，岁晚蛟龙不得蛰。昨闻汝北多死亡，横尸委骨官道傍。我里四邻久已出，到今不知死何乡。
冬雨率然有二十韵
作者：何景明
朝代：明

北风吹零雨，冬热雪不作。二仪黯澹交，百川莽回薄。沙霾翳白昼，远望何由豁。六龙堕青冥，万象沦玄朔。羲和扶日行，纡辔竟焉托。神娲补天裂，鍊石恐遗落。雨伯谁为诛，云师尔何恶。前者十月交，震雷轰城郭。岸条俱含柔，园卉乱吐萼。农家忍朝饥，岁暮食篱雀。岂无数亩禾，狼籍委秋雹。徵求皮肉尽，枯骨待削剥。妻孥在眼前，四季不得乐。胡因见阳春，所虑转沟壑。閒居值泥淖，展瞩翻萧索。虽无长者辙，自闭寒士阁。长阴下脩麓，暝色起孤岳。喧啾后栖鸦，怅望暮归鹤。世途纷转蓬，生计倚丛藿。永怀昔人驾，冥心付寥廓。
冯都督歌
作者：何景明
朝代：明

都督猛气世不多，一日百战千里过。贼头累累十马驮，东至沧海南黄河。宋门西平传凯歌，洛水转斗风扬波。虏营昼雨淋滂沱，面贯双箭犹挥戈。君不见诸将归来金满室，生封万户食千邑，都督河头死为伯。
凤县
作者：何景明
朝代：明

毕郢藏龙地，南岐集凤冈。嘉陵江水色，万古向西康。
出城赠韩子
作者：何景明
朝代：明

晨车去遥遥，将子城之隅。城隅何所有，有荷复有蒲。念当与子别，思心立踟蹰。他人岂无友，非子谁为娱。折荷勿涉水，涉水濡子车。安得琼瑶华，采掇为子需。
出城赠韩子
作者：何景明
朝代：明

晨车去遥遥，将子城之隅。城隅何所有，有荷复有蒲。念当与子别，思心立踟蹰。它人岂无友，非子谁为娱。折荷勿涉水，涉水濡子车。安得琼瑶华，采掇为子需。
出寺
作者：何景明
朝代：明

春游翠微里，晚下白莲台。立马遥回首，青山暮雨来。
出寺过胡山人家
作者：何景明
朝代：明

细雨清沙路，经行独杖藜。那知白社客，更向碧山栖。花好围墙发，鶑娇入院啼。风光不能醉，吟望转凄迷。
出新添城
作者：何景明
朝代：明

出城凝望一沾巾，行到穷边见洞民。青草时多逢瘴死，白茅屋为住山贫。秋来万里倦为客，日落千峰愁杀人。闻道徵兵需北战，朔方应已困胡尘。
出游功德寺
作者：何景明
朝代：明

昔闻功德寺，今出帝城西。晚日丹梯近，秋天翠巘齐。荷衰犹映水，树古曲盘堤。十里经行地，清沙送马蹄。
出游城南寺
作者：何景明
朝代：明

楼閤倚清妙，春寻景未斜。听莺到竹院，并马入桃花。不倦登山屐，犹迟泛海槎。芳樽烂熳倒，吾醉亦忘家。
出阁过勤甫省中
作者：何景明
朝代：明

梧垣通左掖，花省接仙郎。并坐停杯晚，高谈卷幔凉。水阴沈绀殿，山影落雕墙。愧我同朝客，传君寡和章。
出阁过勤甫省中
作者：何景明
朝代：明

竹垣通左掖，花省接仙郎。并坐停杯晚，高谈卷幔凉。水阴沉绀殿，山影落雕墙。愧我同朝客，传君寡和章。
刘士奇张时济过观雪竹
作者：何景明
朝代：明

袅袅朱弦留上客，泠泠修竹对高轩。重檐舞雪银花缀，曲槛回风翠叶翻。湘浦佩环临渭浦，秦园词赋拟梁园。从今开径延三益，聊共倾壶散郁烦。
刘德徵上陵还有赠
作者：何景明
朝代：明

仙郎昨自五陵归，骏马朝回独掩扉。已向西山瞻帝寝，更从北极跳王畿。霜钟涧壑流清汉，玉殿松杉眇翠微。先帝侍臣零落尽，泰园宫草日霏霏。
刘朝信西园
作者：何景明
朝代：明

邀客西园内，知君爱醉吟。相看二月尽，无奈百年侵。春水桃花岸，高亭橘树林。晚来有幽意，西望白云岑。
刘朝信读书山寺
作者：何景明
朝代：明

嗜静山中寺，藏修此度年。白云千嶂里，清夜一灯悬。书卷留孤客，盘飧傍老禅。何时骑马至，访尔古松边。
刘武选百鸟图
作者：何景明
朝代：明

呜呼凤凰不可见，人间百鸟空啁啾。西飞鹖雀亦五色，满眼谁别枭鸾俦。刘侯此图爱者众，画手莫识元与宋。粉绘剥落绢素新，万羽千毛尚飞动。侯言此画先人传，珍藏未肯充南贡。十袭翻令锦绣轻，百年转见丹青重。顷来数相见，手携登我堂。开图见百鸟，从此双凤凰。鹂黄乌黑隐可辨，行凫立鹭遥相望。延颈战翼各拱向，宛如万国臣妾朝天王。君不见蜀道阻绝，岐山已颓。潇湘无人，衡岳崔嵬。竹实未结，桐花不开。鹧鸪怨，杜鹃哀，凤兮何时来。
初度
作者：何景明
朝代：明

此日吾初度，深杯且自挥。眼看儿女大，身觉弟兄稀。未得浮沧海，徒然傍紫微。齿年今不小，心事已多违。
初度
作者：何景明
朝代：明

此日逢初度，悲怀却自宽。久为京洛客，初乞茂陵官。堂上慈颜喜，灯前稚子欢。一杯承膝下，愿得岁相看。
别寺僧是日立春
作者：何景明
朝代：明

别寺逢春日，山盘野菜长。老僧朝具饭，留客更焚香。雨暮枫花静，云寒柏树苍。独惭骑马去，尘事未能忘。
别望之
作者：何景明
朝代：明

相送不得远，临水一悲歌。行云暮不止，游子意如何。楚塞风烟迥，燕关雨雪多。春还问消息，尺素莫蹉跎。
别王秉衡
作者：何景明
朝代：明

逸气如孤鹗，长凌万里云。贾生能抗疏，司马善为文。岁月交心旧，山川别思纷。城南相送罢，消息几时闻。
别王秉衡御史
作者：何景明
朝代：明

客车梁地相逢日，骢马秦关独去时。荏苒风尘千里别，飘零江海六年思。旌旗暮入黄河戍，殿阁晴登华岳祠。揽辔宋应违壮志，挥毫先已见雄词。
别相饯诸友
作者：何景明
朝代：明

双井山边送客时，满林风雪倍相思。西行万里遥回首，太华终南落日迟。
到寺
作者：何景明
朝代：明

楼阁山空暮景悬，上方钟鼓晚来传。白云独照孤灯里，新月遥临双树边。常怪陶潜庸入社，亦知苏晋爱逃禅。高僧老衲真吾侣，兰若松林可度年。
到鄠简王敬夫
作者：何景明
朝代：明

杜曲花无数，城南柳更重。去天惟尺五，隔岁一相逢。雨过春陂水，云开紫阁峰。好陪王学士，杯酒日从容。
刺促篇
作者：何景明
朝代：明
体裁：乐府曲辞

刺促刺促，井燎不续。虽有场苗，室则靡粟。罗雀务获，不言其多。见彼渊鳞，或言其苛。跣夫逐鹿，坐者食肉。苟一需百，百尔莫足。譬彼乘车，弗率坦野。驱驰不已，或败尔马。河有伏罟，蛟龙去之。相彼有明，孰逢其灾。前有鼓乐，后有寇盗。方言方笑，不敢以告。执鼠不力，或伤其手。彼虎彼兕，矧不以走。有蓬其树，其腹之枵。岂不休息，维颠在朝。
剡溪歌
作者：何景明
朝代：明

溪之水兮幽幽，谁与子兮同舟。舟行暮入山阴道，月濛濛兮雪皓皓。千载重寻戴逵宅，溪堂无人夜归早。乘兴而来兴尽休，君不见王子猷。
北望
作者：何景明
朝代：明

北望风尘里，遥思日月边。山河临地极，楼观倚星躔。翠羽开诸国，金瓯至万年。自从归病后，常梦五云前。
北风行
作者：何景明
朝代：明

古申城边秋风落，北风惨惨夜复作。玄冬烟雾卷寒沙，白昼雷霆出阴壑。寒沙阴壑画难开，万里悲风何壮哉。高空落木下不止，长路断蓬吹更回。严威著地坤维裂，鹰隼入谷龙蛇结。寒云冻月光杳冥，荒台古林气慄冽。郭西村舍虽近城，萧条尽日无人行。门前但闻衰柳折，墙外秪听枯桑鸣。邻翁岁暮缺衣褐，茅屋欹斜用绳缚。尘生釜甑暗不扫，寒入肌肤利如割。堂上书生感岁侵，临风三叹不成吟。暮花飘扬不可见，病叶憔悴伤人心。出门黯淡天无色，冲飙四来山为黑。黄河欲度波浪阴，沧海无梁星斗仄。严霜大雪来几时，葳蕤朱凤号南极。
十一月五日雨中邀沈清溪赵雪舟
作者：何景明
朝代：明

仲冬风雨似秋来，无客蓬门昼自开。幽抱向人那得尽，穷愁泥我若为裁。不禁远岸梅花照，更见孤城柳色催。三径已拌留二仲，相过此地莫迟回。
十七夜月二首
作者：何景明
朝代：明

夕望月已减，云飙荡其侧。月减不足忧，盈虚本相值。胡为蔽氛霾，坐使清光匿。踟蹰久延待，惨景郁无色。灯前理鸣弦，瑶徽为谁拭。思我平生友，道远不可即。素书委箧笥，安得云中翼。沧海多波涛，长阴浩难测。何当广馀辉，一照万里域。更深月复明，扬秀青云端。浮飙倏以寂，长川静波澜。徘徊广除下，白露栖崇兰。仰见城西楼，回光照文轩。楼中织绮女，延颈独哀叹。哀叹未终已，素河横西山。逝魄不长望，玉貌宁久妍。君母吝光惠，使我芳岁阑。
十七夜月二首·其一
作者：何景明
朝代：明

夕望月已减，云飙荡其侧。月减不足忧，盈虚本相值。胡为蔽氛霾，坐使清光匿。踟蹰久延待，惨景郁无色。灯前理鸣弦，瑶徽为谁拭。思我平生友，道远不可即。素书委箧笥，安得云中翼。沧海多波涛，长阴浩难测。何当广馀辉，一照万里域。
十七夜月二首·其二
作者：何景明
朝代：明

更深月复明，扬秀青云端。浮飙倏以寂，长川静波澜。徘徊广除下，白露栖崇兰。仰见城西楼，回光照文轩。楼中织绮女，延颈独哀叹。哀叹未终已，素河横西山。逝魄不长望，玉貌宁久妍。君母吝光惠，使我芳岁阑。
十七夜月思
作者：何景明
朝代：明

秋夜已如此，美人安在兹。含颦向王魄，扬耒忆蛾眉。袅袅芳香歇，盈盈白露滋。河关怅伊阻，谁复讯佳期。
十三夜对月
作者：何景明
朝代：明

閒居爱明月，良节复与俱。金魄丽秋闉，皓彩扬云衢。澄空敛霜烟，清飙荡中区。徘徊广庭内，改席临方除。顾景怵衷虑，兴心念居诸。天道递消长，戒之在须臾。怀谦可久安，盛满岂恒居。孰云质靡盈，所贵光不渝。
十二夜月
作者：何景明
朝代：明

待月东林月未圆，水边楼阁半轮偏。谁家玉笛休空怨，此夜清樽益可怜。即向乾坤生羽翰，更看江海净风烟。停杯席上遥相问，却愧当年李谪仙。
十二月朔日大驾观牲
作者：何景明
朝代：明

玄云翳广陌，素霰雰层城。万乘屯兰甸，六辔俨天行。轻飙转芝盖，重霄扬翠旌。？？剑佩合，锵锵龙凤鸣。牺人脱衡楅，膳宰翼房楹。牛羊上廪贮，鹿豕大庖盈。馨香流秬鬯，肥腯奏牷牲。宫阙回帝览，钲鼓感皇情。至敬肇兹达，大礼须时成。
十二月朔日大驾观牲
作者：何景明
朝代：明
体裁：古风

玄云翳广陌，素霰雰层城。万乘屯兰甸，六辔俨天行。轻飙转芝盖，重霄扬翠旌。��剑佩合，锵锵龙凤鸣。牺人脱衡楅，膳宰翼房楹。牛羊上廪贮，鹿豕大庖盈。馨香流秬鬯，肥腯奏牷牲。宫阙回帝览，钲鼓感皇情。至敬肇兹达，大礼须时成。
十五夜刘子纬宅子静初至对月
作者：何景明
朝代：明

长安今夜月，复满桂花轮。笛里三年泪，尊前万里身。关山上云雾，楼閤下星辰。况接离群友，悲歌对怆神。
十五夜高铁溪同沈清溪赵雪舟马百愚过敝居对月
作者：何景明
朝代：明

端居抚盛节，眷兹金素中。上客弭飞盖，惠然慰幽衷。圆景舒东隅，忽复周层空。重轮烂五色，缤纷结文虹。流辉接瑶席，绛气郁以葱。众宾侈佳玩，联篇挹华风。情好在明月，安问膳靡丰。弦望有恒度，明阴变无穷。人生非比翼，岂得常相同。所愿御此觞，聊以娱夜终。
十六夜刘子宅对月次韵
作者：何景明
朝代：明

芙蓉清月凤凰城，露白秋堂碧雾轻。一岁未令今夜减，百年能得几宵睛。云间鸾鹤霓裳曲，海上神仙赤石英。楚奏燕歌俱感激，塞垣江国重含情。
十六夜尹舍人宅次刘汝忠韵
作者：何景明
朝代：明

今年月色倍常年，今夕还如昨夕圆。江上鼋鼍皆有窟，塞南鸿雁不同天。坐迟宿雾开风馆，酒罢馀辉散烛筵。忽听玉箫传凤曲，琼楼高处綵云偏。
十六夜月
作者：何景明
朝代：明

日夕城烟敛，列宿出复多。开轩望明月，展席流素波。圆辉虽少亏，犹能遍天涯。单居不为乐，念远徒咨嗟。美人越崇京，高楼结绮霞。浮云暮长征，何由睹光华。迅飙万里至，霜雾日以加。坐忧桂枝歇，委落同泥沙。清辉苟相照，岂虑天路何。
十六夜月集侯汝立
作者：何景明
朝代：明

秋月尚不减，客堂清宴阑。把杯看玉兔，驻马簇金鞍。渐觉岁时暮，况惊关塞寒。霜笳中夜发，叶落满长安。
十六夜赏月野塘宅
作者：何景明
朝代：明

今夕非昨夕，清光依旧多。后庭开月燕，窈窕转春歌。
十四夜
作者：何景明
朝代：明

水际浮云起，孤城日暮阴。万山秋叶下，独坐一灯深。白露蒹葭落，西风蟋蟀吟。关山今夜月，横笛有哀音。
十四夜同清溪子对月
作者：何景明
朝代：明

林塘枉佳客，待月欣举觞。今夕胜昨夕，已见生东方。离离绛霄侧，冉冉素云扬。踰时灏气澈，县耀天中央。仰视渺难即，忽觅在我傍。清池含微波，左右浥流光。月行固当望，人会何能常。与子各乡域，邂逅临此堂。良时不屡值，明月安可忘。醉歌荅永夕，和我窈窕章。
十四夜对月集陶良伯
作者：何景明
朝代：明

陶令堂中月，深更酒为携。金波流未满，白露迥含凄。鸿雁秋江北，芙蓉汉苑西。一杯同帐望，万里各羁栖。
十四夜李川甫宅
作者：何景明
朝代：明

独院淹杯酌，高秋惊旅魂。风蝉急白露，沙叶静黄昏。月上看天柱，潮来望海门。平生壮游志，非尔向谁论。
十月
作者：何景明
朝代：明

十月苍山静，孤村带郭长。卜居怜此地，高枕复吾乡。野雾沉寒日，城阴迟早霜。一年看欲暮，酒熟共谁将。
十月一日二首
作者：何景明
朝代：明

今日孟冬朔，轻烟澹晓暾。北风飘一雁，寒气入千门。消息断行客，关河迷故园。浮生元不定，俯仰任乾坤。严霜凄卉木，兹岁忽将周。寂寂龙蛇蛰，寥寥江海流。暮灯喧巷哭，风角起边愁。不尽中原望，难寻万里楼。
十月一日二首·其一
作者：何景明
朝代：明

今日孟冬朔，轻烟澹晓暾。北风飘一雁，寒气入千门。消息断行客，关河迷故园。浮生元不定，俯仰任乾坤。
十月一日二首·其二
作者：何景明
朝代：明

严霜凄卉木，兹岁忽将周。寂寂龙蛇蛰，寥寥江海流。暮灯喧巷哭，风角起边愁。不尽中原望，难寻万里楼。
十月四日过良伯
作者：何景明
朝代：明

古堂秋色暮，霜昼静烟沙。邻并常杯酒，寒天尚菊花。流云行苑细，返景抱檐斜。只雁南翻去，飘飘各念家。
十月望夜刘薛二子过对月
作者：何景明
朝代：明

院寒冬月白，城夜海云收。上客扳兰省，清光近凤楼。关山一北望，河汉迥西流。未见乘槎使，迢迢上斗牛。
华容吊楚宫
作者：何景明
朝代：明
体裁：七言律诗

别馆离宫纷绮罗，细腰争待楚王过。章华日晚春游尽，云梦天寒夜猎多。废殿有基人不到，荒台无主鸟空歌。西江烟月长如旧，只有繁华逐逝波。
华州作柬桑汝公
作者：何景明
朝代：明

秋城雨色静微尘，过陕山河望转新。天上岳莲开二华，云中关树引三秦。追游少小还今日，浪迹乾坤任此身。乘兴欲攀仙掌去，未知登览共何人。
南山篇
作者：何景明
朝代：明

朝采南山，白石盘盘。风来吹葛，葛叶幡幡。岂无枝蔓，念我本根。翘翘栗薪，靡考谁爇。缉缉葛丝，考则靡服。筛筛涧鱼，在罶丽丽。昔用为飧，今用为祭。上陵折松，下坂折柳。遥遥游子，勿以行久。月不恒处，日则有酉。瞻彼日月，思我父母。
卧病简汝济士奇时济二首
作者：何景明
朝代：明

卧病常迟起，焚香独燕居。聊因谢簿领，暂得弄琴书。岳色盈虚牖，泉流绕暗渠。虽然官府内，不异在林庐。习隐开三径，耽幽构一斋。吏人稀到户，鸟雀自驯阶。药补身差健，诗成闷强排。同声二二子，不见好音来。
卧病简汝济士奇时济二首·其一
作者：何景明
朝代：明

卧病常迟起，焚香独燕居。聊因谢簿领，暂得弄琴书。岳色盈虚牖，泉流绕暗渠。虽然官府内，不异在林庐。
卧病简汝济士奇时济二首·其二
作者：何景明
朝代：明

习隐开三径，耽幽构一斋。吏人稀到户，鸟雀自驯阶。药补身差健，诗成闷强排。同声二二子，不见好音来。
原有楚·赠韩子也
作者：何景明
朝代：明
体裁：四言诗

原有楚，隰有苦。子车驷牡，驾言徂矣，见子之父。原有杻，隰有蓼。子军驷�，驾言游矣，见子之母。原有桑，隰有唐。子车驷黄，驾言行矣，见子之兄。子涉渭矣，渭水浟浟。我思见子，安得北流。子涉渭矣，渭水沛沛。我思见子，安得北逝。
友人夜宿
作者：何景明
朝代：明

相逢犹忆十年前，青草书堂溪水边。四海交游今殆半，几人风雨对床眠。
友竹
作者：何景明
朝代：明

买园惟种竹，身与竹为俦。一径白云里，千竿清吹幽。江亭朝对雨，水榭早迎秋。翠袖天寒倚，朱弦日暮愁。风因故人至，月为此君留。逸驾今谁并，前身是予猷。人多嫌寂寞，吾独慕清修。苦节长如此，虚心不外求。琴樽忘老病，几席共绸缪。岁晚根逾固，霜繁花益稠。山空鹧鸪怨，海阔凤凰忧。高志宁须待，深栖且自谋。何因孤兴发，吹笛上君楼。
双柏
作者：何景明
朝代：明

双柏种何岁，苍然盘据深。蛟龙犹有甲，观鹤尔何心。月过阴移壁，风生响度岑。万年烟雾里，长得护禅林。
双梧草堂二首
作者：何景明
朝代：明

君爱堂前树，嵯峨碧干双。相思秋月下，枫子落云窗。记得别草堂，采采桐始华。银床飘一叶，秋到美人家。
双梧草堂二首·其一
作者：何景明
朝代：明

君爱堂前树，嵯峨碧干双。相思秋月下，枫子落云窗。
双梧草堂二首·其二
作者：何景明
朝代：明

记得别草堂，采采桐始华。银床飘一叶，秋到美人家。
双燕篇
作者：何景明
朝代：明

双燕何翩翾，飞去仍徊翔。依依止画闺，缱绻鸣东厢。昔来届阳节，今去易寒凉。秖恐秋风高，海路多烟霜。双飞入君户，双栖在君梁。被蒙君仁惠，弹射不相防。养雏毛羽成，送雏还故乡。虽无黄雀报，岁愿巢君堂。
双雁篇
作者：何景明
朝代：明

双雁云中来，雍雍扬鸣音。念子中路散，一飞与一沉。冥冥江湖道，思归苦不早。昔为并栖禽，今为特飞鸟。飘沙恋故浦，别流思故河。奈何同沟水，翻作异派波。鸟悲多苦音，客悲多苦言。弦尔孤桐琴，操我双雁篇。
发京邑
作者：何景明
朝代：明

驱车出郊门，杖策遵古行。返顾望城阙，引领内怀伤。崇京概霄汉，逶迤一何长。双观临驰道，群宫俨相当。迅飙激棂牖，游云起纵横。汉道值全盛，缨菼烂辉光。侧观青云上，鸣佩倏来翔。梁生何慷慨，辽辽悲未央。
发京邑四首
作者：何景明
朝代：明

弱冠游皇邑，抽翰预时髦。出入承明地，四海皆同袍。浮岁奄七徂，徇名虚所遭。夙痾纠纤质，褊性惮形劳。驾言返初服，行矣遂林皋。转蓬恋本根，羁鸟思故巢。自顾无脩翼，安能久游遨。驱车出郊门，杖策遵古行。返顾望城阙，引领内怀伤。崇京概霄汉，逶迤一何长。双观临驰道，群宫俨相当。迅飙激棂牖，游云起纵横。汉道值全盛，缨緌烂辉光。侧观青云士，鸣佩倏来翔。梁生何慷慨，辽辽悲未央。亲交远集送，敛策西山阴。前瞻太行道，却顾上苑林。青阳蔼废墟，春气感鸣禽。所遇岂殊故，即事自成今。平时等荣乐，一旦异浮沉。昔者同袍友，邈若辰与参。山海去靡极，年运日相寻。仓卒杯酒间，宁不伤离襟。行迈越长甸，历历怀苦辛。岖嵚陟丘陇，髣髴望郊闉。墟里接鸡犬，井邑无閒人。暄阳入广陌，膴膴周原新。百城岂不美，风土非我邻。遥遥盼乡域，言念故所亲。代越各有性，所愿还其真。胡为去桑梓，郁郁冒风尘。
发京邑四首·其一
作者：何景明
朝代：明

弱冠游皇邑，抽翰预时髦。出入承明地，四海皆同袍。浮岁奄七徂，徇名虚所遭。夙痾纠纤质，褊性惮形劳。驾言返初服，行矣遂林皋。转蓬恋本根，羁鸟思故巢。自顾无脩翼，安能久游遨。
发京邑四首·其三
作者：何景明
朝代：明

亲交远集送，敛策西山阴。前瞻太行道，却顾上苑林。青阳蔼废墟，春气感鸣禽。所遇岂殊故，即事自成今。平时等荣乐，一旦异浮沉。昔者同袍友，邈若辰与参。山海去靡极，年运日相寻。仓卒杯酒间，宁不伤离襟。
发京邑四首·其二
作者：何景明
朝代：明

驱车出郊门，杖策遵古行。返顾望城阙，引领内怀伤。崇京概霄汉，逶迤一何长。双观临驰道，群宫俨相当。迅飙激棂牖，游云起纵横。汉道值全盛，缨緌烂辉光。侧观青云士，鸣佩倏来翔。梁生何慷慨，辽辽悲未央。
发京邑四首·其四
作者：何景明
朝代：明

行迈越长甸，历历怀苦辛。岖嵚陟丘陇，髣髴望郊闉。墟里接鸡犬，井邑无閒人。暄阳入广陌，膴膴周原新。百城岂不美，风土非我邻。遥遥盼乡域，言念故所亲。代越各有性，所愿还其真。胡为去桑梓，郁郁冒风尘。
古井篇
作者：何景明
朝代：明

君不见城边古井荆棘荒，沙崩雨塌官道傍。当时碧甃映朱阁，黄金阑干银作床。美人铜瓶响哀玉，宁知委弃同悲凉。梧桐花乾藓花涩，鹭鹚侧窥蚯蚓入。百丈寒泉尚堪饮，心长绠短空愁立。
古峰画梅歌
作者：何景明
朝代：明

空江月堕孤山晓，直干横枝疏更好。夜来梦破碧窗虚，残雪半庭寒不扫。小桥水浅影初斜，野径风清香未老。霜蒐月魄独俜停，玉骨冰肌自枯槁。溪头数点瘦花明，坞云漠漠林烟渺。逋翁湖山诗思闲，寂寂柴门春醉倒。山亭昼午鹤飞还，一声长笛江门悄。
古怨诗
作者：何景明
朝代：明

陨叶辞旧枝，飘尘就歧路。迟徊决绝意，言念平生故。泥泥行间泥，零零蔓草露。岂不畏沾污，为子无晨暮。
古怨诗五章
作者：何景明
朝代：明

陨叶辞旧枝，飘尘就岐路。迟徊决绝意，言念平生故。泥泥行间泥，零零蔓草露。岂不畏沾污，为子无晨暮。抗义一何明，结志誓不解。对面有背弃，何言万里外。陟疆朝采葑，陟畛暮采菲。所重在德音，容色安足恃。白玉虽光辉，瑕疵在其内。徙看色笑亲，讵识肝胆异。势夺恩爱移，交离谗毁至。弃捐岂我伤，卑薄乖情义。寸心抱贞固，投一安有它。讵知所同欢，散聚倏朝霞。昔为山上石，今为浪中沙。孰云无转移，漂荡令心嗟。清晨临御沟，御沟东西流。垂杨夹广路，躞蹀行紫骝。挥鞭不顾返，斗酒谁能留。嘅焉中道情，覆水倘可收。
古怨诗五章·其一
作者：何景明
朝代：明

陨叶辞旧枝，飘尘就岐路。迟徊决绝意，言念平生故。泥泥行间泥，零零蔓草露。岂不畏沾污，为子无晨暮。
古怨诗五章·其三
作者：何景明
朝代：明

白玉虽光辉，瑕疵在其内。徙看色笑亲，讵识肝胆异。势夺恩爱移，交离谗毁至。弃捐岂我伤，卑薄乖情义。